c: text/html

text:
[wptab name=’Intangiriro 22′]
Isomo ryo mu gitabo cy’Intangiriro 22,1-13.15-19
Nyuma y’ibyo Imana igerageza Abrahamu, iramubwira iti «Abrahamu!» Arayisubiza ati «Ndi hano.» Imana iti «Fata umwana wawe, umwana wawe w’ikinege ukunda, Izaki; ujye mu karere ka Moriya. Nuhagera uzamutambeho igitambo gitwikwa, ku musozi nzakwereka.» Abrahamu arazinduka, yasa inkwi z’igitambo gitwikwa; ategura indogobe ye, nuko aragenda hamwe n’abagaragu be babiri na Izaki umwana we w’umuhungu, berekeza mu karere Imana yari yamubwiye. Ku munsi wa gatatu, Abrahamu yubura amaso; aho hantu ahabonera kure. Maze abwira abagaragu be, ati «Nimugume hano n’iyi ndogobe; jye n’umwana turabanza tugende tujye gusenga, hanyuma turahindukira tubasange.» Abrahamu yenda inkwi z’igitambo gitwikwa, azikorera umuhungu we Izaki; ajyana urujyo rurimo amakara yaka, n’icyuma. Nuko bombi barajyanirana. Izaki abwira se Abrahamu, ati «Dawe!» Undi ati «Ni ibiki, mwana wanjye?» Izaki ati «Ko mbona umuriro n’inkwi, intama yo gutamba iri hehe?» Abrahamu aramusubiza ati «Imana iri burebe aho yibonera intama yo gutamba, mwana wanjye!» Nuko bombi barakomeza barajyanirana. Bageze aho Imana yari yaramweretse, Abrahamu ahubaka urutambiro, arugerekaho inkwi, aboha umwana we Izaki, amushyira kuri urwo rutambiro hejuru y’inkwi. Nuko Abrahamu abangura ukuboko, afata icyuma ngo atambe umwana we. Ubwo Malayika w’Uhoraho amuhamagarira mu ijuru ati «Abrahamu! Abrahamu!» Undi ati «Ndi hano.» Malayika w’Uhoraho ati «Ntukoze ukuboko kuri uwo mwana! Ntugire icyo umutwara, kuko ubu ngubu menye ko wubaha Imana, ukaba utanyimye umwana wawe w’ikinege.» Abrahamu ngo yubure amaso, abona inyuma ye imfizi y’intama; amahembe yayo yari yafatiwe mu gihuru. Abrahamu aragenda, arayifata, ayituraho igitambo gitwikwa mu kigwi cy’umwana we. Malayika w’Uhoraho ahamagarira Abrahamu mu ijuru ubwa kabiri, aramubwira ati «Ndahiye mu izina ryanjye — uwo ni Uhoraho ubivuze — ubwo wangenjereje utyo, ntunyime umwana wawe w’ikinege, nzaguha umugisha; abazagukomokaho nzabaha kororoka nk’inyenyeri zo mu kirere, n’umusenyi wo ku nkombe y’inyanja, maze bazigarurire amarembo y’abanzi babo. Kandi urubyaro rwawe, ni rwo amahanga yose y’isi azifurizanyamo umugisha, kuko wumviye ijambo ryanjye.» Abrahamu arahindukira, asanga abagaragu be; nuko barahaguruka, basubira i Berisheba; arahatura.
[/wptab]
[wptab name=’Zaburi ya 114-115 (116)’]
Zaburi ya 114-115(116), 1-2, 3ac-4, 5-6, 7b-8
R/Nzakomeza gutunganira Uhoraho, ku isi y’abazima.
Icyo nkundira Uhoraho,
ni uko yumva ijwi ryanjye iyo mutakambiye,
maze akunarna, akantega amatwi ;
mu buzima bwanjye bwose sinzareka kumwiyambaza.
Ingoyi z’urupfu zari zamboshye,
ishavu n’agahinda byari byanyishe,
maze niyambaza izina ry’Uhoraho nti
«Uhoraho, kiza amagara yanjye! »
Uhoraho ni umunyampuhwe n’intarenganya,
koko Imana yacu ni Nyir’imbabazi !
Uhoraho aragira ab’intamenyekana;
nari umunyantege nke, maze arantabara.
Uhoraho yangiriye neza cyane,
Yakuye amagara yanjye mu nzara z’urupfu,
amaso yanjye ayarinda amarira,
n’ibirenge byanjye abirinda gutsitara.
[/wptab]
[end_wptabset]

robotstxt: allowed

filter: keep


text:
Umukristo si umurinzi ni ingabo : Gashugi Yves
Amasengesho y’umwihariko yo kuri uyu wa gatanu tariki 8 Gashyantare yakozwe n’abanyeshuri b’abanyamuryango ba CEP UR HUYE ni amasengesho cyangwa se nibature yatangiye saa kumi za mugitondo aho yarifite intego yo gusengera igihugu,gusengera itorero ry’ ADEPR ari naryo CEP UR ibarizwamo ndetse no gusengera ibizami abanyeshuri bari kwitegura.
Ni ubwa mbere muri uyu mwaka, bene ayamasengesho yatangijwe saakumi z’igitondo akorwa kandi afite imbaraga. Kugera kuri sitade (stade) ya Kaminuza ya Huye ayo masaha wagira ngo hitabiriwe amateraniro asanzwe mu yindi minsi.
Nkuko bisanzwe mu muco w’abakirisito iyobasenga ko ntacyo basiga badasengeye, aya masengesho y’uyumuryango uzwinka CEP (Communautes des etudiants Pentecoste) batakambiye igihugu, itorero n`imibereho y’amuntu muri rusange ariko bibutswa ko kumvwa kwayo bizava mu kwezwa kw’abayasenze.
Gashugi Yves Umwigisha w’ijambo akaba n’umuyobozi CEP yakomoje cyane ku kintu cyo kutaba abarinzi, abazamungo kuko bo bakumira icyabasanze nyamara umusirikare cyangwa ingabo yo ikwiye kurwanya umwanzi akiri kure.
Ati “Wakwirinda imyambi icumi ariko uwacumi narimweri ukagukomeretsa kuko utibitseho intwaro n’ubwirinzi kandi umukirisito ari urwana akanesha.”
Yifashishije ibyanditswe byera biboneka murwandiko Pawulo yndikiye itorero rya efeso(Abefeso) 6.13 yibukije abakirisito ko bakwiye kwambara intwaro zose z’Imana zirimo n’Ijambo ryayo rigereranywa n’inkota kuko Satani Atari uwo gutegerezwa ngo adutere ubundi tumwirinde cyangwa ngo tumukumire kandi yadusumiye, ahubwo ni uwo kurwanywa akiturikure kuko azaduhunga.
Gashugi yashimangiye ijambo agira ati “Twe abakirisito tugira ingabo idukingira igituza, bivuzeko turwana tujyambere ahubwo Satani we akagenda asubira inyuma niyo mpamvu hatabahoingabo ikingira umugongo.” Yabivugiye ngo batinyuke kandi bumve ko urugamba ari urujya imbere muri byose.
Abitabiriye aya masengesho bibukijweko abambaye iz’intwaro kandi bazikoresha uko bikwiye bari hafi yo kubona umugaba w’ingabo (Yesu Kristo) ujeguhemba abanesheje urugamba kandi ngo ntawutazamubona ndetse no mu bamucumise kuri wa munsi wo kubambwa kwe: Ibi yabikomoye mu gitabo k’Ibyahishuwe 1.7.
692 total views, 2 views today


text:
Banki y’abaturage igiye kwishyura imigabane y’abanyamuryango bayo bayifuza
Bamwe mu babitsa muri Banki y’Abaturage (BPR) ya Ngoma mu Karere ka Huye, bavuga ko hashize igihe bifuza gusubizwa imigabane yabo, ariko bakaba babona baratindiwe.
Impamvu bavuga ko bifuza gusubizwa iyo migabane yabo, ngo ni ukubera ko batakibona nk’abanyamuryango ba Banki y’Abaturage, nk’uko bivugwa n’umwe muri bo witwa Théodomir Rwankubiri, uvuga ko aho aherukira amakuru yari afitemo imigabane 77 kandi umwe ufite agaciro k’amafaranga igihumbi.
Agira ati “Ntabwo tugikorana na bo. Mbere badutumiraga mu nama, ubu ntibakidutumira. Kandi ni ukuva muri 2013 batwereka imigabane dufite. Bigaragara ko tutakiri abanyamuryango babo”.
Yungamo ati “Iyo bagenda bagurisha ntituzi uko bigenda kuko batabanza kutugisha inama. Ntacyo batubwira ku migabane yacu, ntibatubwira uko yunguka. Wumva n’iyo bagenda baduha inyungu yayo! Ubu turanashaje, ntekereza ko bakwiye kuduha imigabane yacu, bagasigara bakorana n’abakiri batoya”.
Uwitwa Rutayisire na we ati “Banki y’Abaturage ntabwo ikiri iy’abaturage kuko numvise ngo yaguzwe n’Abahinde, irongera igurwa na KCB, hanyuma bayigurisha na Equity Bank. Bigaragara ko ari imigabane y’abaturage icuruza, ari na yo mpamvu banze kudusubiza imigabane yacu”.
Umusaza wo mu kigero cy’imyaka 60 we yifuza ko yasubizwa imigabane ye aheruka mu 2013, ibarirwa mu bihumbi 100.
Agira ati “Mu rugo ndi njyenyine n’umukecuru, abana bariyubakiye. Nabaye n’ikimuga ndwara igifu, ndwara ibihaha. Ngize Imana nkabona ayo mafaranga, nayashyira muri Ejo Heza, utwo nsaguye nkagura akenda k’umukecuru nanjye nkigurira agapantalo, byibura tukabona n’icyo turarira. Muri Corona ntacyo kuturamira dufite”.
Rutayisire asoza agira ati “Murabona ko ibihe byabaye bibi cyane kubera Coronavirus, abantu bagenda banakena. Twifuza ko gusubizwa imigabane yacu byakwihutishwa, kugira ngo tubone icyo twishyurira abana dore ko bagiye gusubira kwiga, natwe tubone icyo twakwifashisha mu buzima busanzwe. Tubone n’amafaranga yo kujya muri Ejo Heza”.
Igitekerezo cyo guhabwa imigabane ye akayishyira muri Ejo Heza, Rutayisire agisangiye na Rwankubiri ugira ati “Nkanjye nyabonye nayashyira muri Ejo Heza, kuko hariya ntacyo hatumariye”.
Prossie Kalisa, umuvugizi wa Banki y’Abaturage, avuga ko abifuza imigabane yabo atari abatuye i Ngoma gusa, kandi ko hari inama ihuza abahagarariye abanyamuryango bose yabaye mu kwezi kwa Nzeri 2020 yaganiriye ku ko byazakorwa.
Anavuga ko ukwezi kwa 12 kutazarenga hatabayeho kumenyesha abanyamuryango uko babyitwaramo ngo babone imigabane yabo, ku bayishaka.
(Src:Kigalitoday)


text:
Igicuruzwa Gishyushye Gishyushya Gushushanya TPE Imodoka Yimodoka Kuri BMW X3
Ibisobanuro birambuye
Ibiranga ibicuruzwa
Ibisobanuro ku bicuruzwa
Igiti kimeze nkicyumba cyingirakamaro murugo kubakoresha imodoka. Ibintu hafi ya byose binini hamwe nibinyabiziga byihutirwa bizashyirwamo. Niba udasanzwe utegura ububiko, gufungura umutiba bizaba ari akajagari. Ntabwo bigaragara neza, ariko birashobora gukora cyane kubona ikintu. Kandi wigeze utekereza ko niba igiti gitunganijwe, gishobora gufata ibintu byinshi, kandi bizakorohera cyane kubona ikintu.
3W Ibihe Byose Rubber Semi Pattern Imodoka Imbere Igorofa ni ibikoresho byiza byimbere yimodoka yawe. 3W matel ikozwe nibikoresho byiza bya TPE kugirango irambe kandi irambe.
Hamwe nuburambe bwimyaka 15 mugukora matelas yimodoka, ibikoresho byimbere mumodoka, ibicuruzwa byacu byakozwe muburyo bwo gukemura ibibazo byawe bya buri munsi. 3W ni ikirango ushobora kwishingikiriza no kwizera. Twagiye twubahiriza amahame yo mu rwego rwo hejuru, tureba ko buri mukiriya anyuzwe.
BIKURIKIRA MODELI YIMODOKA Yakozwe ukurikije Customized ya BMW X3, imbere imbere, Byuzuye, Bisa neza.
SCRATCH RESISTANT & DURABLE Kurinda imizigo.Impande zazamutse zitanga uburinzi bwinyongera kumasuka nibintu bitose.
DIRT RESISTANT & BYOROSHE KUGARAGAZA Ubuso bwokwirinda skid-idashobora kwihanganira isuku byoroshye cyangwa guhanagura isabune n'amazi byoroshye bitewe n'akajagari.
GUKURIKIRA BYIZA Ibikoresho bito bitanga ubworoherane kandi biramba. .


text:
Bisaba iki kugirango umuntu abe rwiyemezamirimo mwiza?
Kuba rwiyemezamirimo bigira akamaro kandi bikabamo ingorane. Nta banga ririmo kuba rwiyemezamirimo mwiza, ariko hari ibintu bimwe bizwi neza ba rwiyemezamirimo bagomba kwimakaza kugirango babashe gushinga ibigo by’ubucuruzi byiza kurushaho kandi byunguka. Menya byinshi mu bice bikurikira.
Gukorana ishyaka: Nubwo kugira abantu bagushyigikira ari ngombwa, ba rwiyemezamirimo bakora neza kenshi na kenshi bakorana ishyaka kandi ntibakenera guterwa akanyabugabo kugirango bafate intera yo gushinga ibigo by’ubucuruzi bikora neza. Batangira umunsi bafite ibikorwa bagomba gukora n’intego bagomba kugeraho, bagahora bibuka intego nyamukuru y’ubucuruzi bwabo. Bafata ingorane bagenda bahura nazo nk’amahirwe atuma biga ibintu bishya bakanatera imbere aho kugirango bibaviremo impamvu yo gucika intege no kureka ibikorwa byabo.
Ubaka imbaraga zawe muri uru rwego ushyiraho buri gihe ibikorwa n’intego zawe n’iz’itsinda ryawe – buri munsi cyangwa buri cyumweru. Tekereza ku byerekeranye n’uburyo wazamura ubucuruzi bwawe ku yindi ntera yisumbuyeho aho gutegereza ko amahirwe yigaragaza ubwayo. Fata ingorane nk’amahirwe yo gutanga ibicuruzwa cyangwa serivisi nziza kurushaho kandi ugerageze kunezeza abaguzi bawe ubaha ibyo bakeneye.
Imyitwarire mu kazi ihamye: Ba rwiyemezamirimo bakomeye usanga baba bafite imyitwarire mu kazi ihamye; ibyo bikagena uburyo bakoresha igihe cyabo. Barangwa n’umuhate wo gukora bagamije kugera ku ntego runaka baba bashyizeho, kabone n’iyo byaba bisaba gukora nyuma y’amasaha y’akazi asanzwe.
Ubaka imbaraga zawe muri uru rwego ushyiraho imikorere ya buri munsi iri mu murongo mwiza, wuzuza inshingano kandi ushyiraho imyumvire iranga umurimo ukomeye binyuze mu bwitange no kwita ku cyo umuntu akora.
Guhanga udushya: Bitewe no guhigana gukomeye kugaragara muri ba rwiyemezamirimo, ba rwiyemezamirimo bakora neza baba ari abantu bahanga udushya ubwabo cyangwa ari abantu bakoresha abakozi bahanga udushya. Kugirango ba rwiyemezamirimo babashe gushyiraho ibitekerezo byihariye no kubona ibisubizo bijyanye n’ibyo abaguzi baba bakeneye bisaba gutekereza ku buryo bwihariye mu bintu byose uhereye ku iyamamazabikorwa ukagera ku itangwa rya serivisi no ku ikorwa ry’ibicuruzwa.
Ubaka imbaraga zawe muri uru rwego wimakaza imyumvire yo kugira amatsiko mu buzima bwawe bwa buri munsi kandi ukorana n’abantu bashobora kuba bishimiye urwego rw’imirimo ukoramo. Gukorana n’abandi bishobora kugufasha kunguka ibitekerezo bishya no kumenya neza uko abandi babona ibisanzweho.
Kugira ubuhanga bwinshi mu bijyanye no kuyobora: Kenshi na kenshi, abakozi n’abaturage bavuga ko benshi muri ba rwiyemezamirimo bakora neza baba ari abayobozi bakomeye kandi barangwa n’ubupfura. Ubushobozi bwo kuyobora bufasha ba rwiyemezamirimo guteza imbere impano mu matsinda bakoramo, bikongera imikorere myiza bikanatuma hakorwa ibicuruzwa hakanatangwa serivisi zifite ireme.
Ubaka imbaraga zawe muri uru rwego usabana buri gihe n’abakozi bawe kugirango ubashe kumva ingorane zabo, ibyo bakora neza, intege nke zabo ndetse n’imbaraga zabo. Ibi bizagufasha kumenya icyo ugomba gukora kugirango barusheho gutanga umusaruro.
Kuba rwiyemezamirimo mwiza bisobanura kuba umuntu ukora cyane kandi ufite ubushobozi bwinshi mu bintu binyuranye. Isuzume ubwawe uhereye ku ngingo zimaze gusobanurwa noneho urebe aho ugomba kongeramo imbaraga zawe. Kanda hano maze wikorere isuzuma rigufi nka rwiyemezamirimo noneho urebe ibyo ushobora kunoza nka rwiyemezamirimo.


text:
Abaturage batishoboye batujwe mu mudugudu w’icyitegererezo wa Nyabisindu wo mu Murenge wa Byimana mu Karere ka Ruhango, bahisemo kubana n’amatungo arimo inka n’inkwavu mu buryo bo bita ko ari ukuyarinda abajura.
Ni ikibazo ubona ko gihangayikishije ndetse gishobora no gushyira ubuzima bwabo mu kaga, mu gihe ntacyaba gikozwe, ibintu abo baturage bavuga ko biterwa ni uko bamwe inka bafite bazihawe muri gahunda ya Girinka munyarwanda, ari byo baheraho bavuga ko usibye no kuzirinda abajura ni n’uburyo bwo kuziha agaciro, kuko bo ubwabo babona izo nka zifite agaciro karuta akabo, kuko mu gihe yaba yibwe ubuzima bwabo ntacyo bwaba bumaze.
Bati “mu byukuri iyi nka tubanamo bayimpaye muri gahunda ya girinka birangira nta mikoro mfite yo kuyubakira ikiraro, kandi ntabwo bishoboka ko bampa inka ngo njye kuyubakira hanze kandi bayintwaye amafaranga igura nanjye ubwanjye ntabwo nayavunja”.
Ku rundi ruhande ariko hari nabahisemo kororeramo andi matungo arimo n’inkwavu, aho bo bavuga ko babikoze mu buryo bwo kubungabunga ubuzima bw’ayo matungo, kuko muri kano gace hakunze kugaragara ubujura bwibasira amatungo bwa hato na hato.
Habarurema Valens Umuyobozi w’Akarere ka Ruhango we avuga ko nta mpamvu nimwe ihari umuturage yakitwaje ngo imwemerere kubana n’amatungo mu nzu, kuko bishobora no gushyira ubuzima bwabo mu kaga, ikindi ntabwo byari bikwiye ko umuntu ahabwa aho kuba ngo nawe narangiza ahagire aho gutuza amatungo.
Ati “ni ikibazo kimyumvire tugomba guhangana nacyo kuko nta n’impamvu nimwe muri iki gihe tugezemo yemerera umuntu kubana n’amatungo, nta n’ubwo bikwiye ko umuntu bamuha aho kuba ngo nawe narangiza ahatuze amatungo, ni byiza ko hakazwa ubukangurambaga kugira ngo nabagifite iyo myumvire babashe kuyihindura”.
Ni umudugudu wubatsemo inzu 35 zubatswe, zikaba zarubatswe mu byiciro bitandukanye, aho zimwe zubatswe mu 1997, izindi zubakwa mu mwaka wa 2008, mu gihe iza nyuma zubatswe mu mwaka wa 2009.
Eric Habimana


text:
GUTANGIZA KU MUGARAGARO YUBILE Y’IMYAKA 25 GSNDP CYANIKA IMAZE ISHINZWE
Ku wa gatanu, tariki 19 Kanama 2016, Urwunge rw’amashuri rwitiriwe Bikira Mariya Umwamikazi w’amahoro rwo mu Cyanika (GSNDP) rwinjiye ku mugaragaro mu mwaka wa Yubile y’imyaka 25 iryo shuri rimaze rishinzwe. Ibirori byo gutangiza iyo Yubile byabereye muri iryo shuri mu Cyanika. Byabimburiwe n’igitambo cya Misa cyayobowe n’Umushumba wa Diyosezi ya Gikongoro, Musenyeri Célestin HAKIZIMANA.
Musenyeri Célestin Hakizimana, Umushumba wa Diyosezi ya Gikongoro
Nyuma ya Misa hakurikiyeho ibiganiro, ibirori, n’ubusabane hagati y’abashyitsi, abarezi, ababyeyi, abarererwa muri GSNDP n’abaharangirije. Abafashe ijambo bose bagarutse ku kamaro GSNDP CYANIKA yagize kuva yashingwa kugeza ubu. Hahembwe abanyeshuri batsinze kurusha abandi n’abahesheje ishema ikigo.
Ishuri ryatangiye tariki ya 01 Nzeri 1992, ritangizwa na Musenyeri Augustin Misago wari Umushumba wa Diyoseze ya Gikongoro, ritangirana amashami abiri ariyo Indimi n’Inderabarezi Rusange (Lettres et Normale Primaire).
Iryo shuri ryakomeje kugenda ryaguka, kugeza ubwo mu w’2013 ryabaye Ishuri Ryisumbuye ry’Ubumenyingiro (Technical Secondary School, TTS) n’amashami abiri ariyo Ibaruramari n’ikoranabuhanga.
Mu w’2013 GSNDP Cyanika yagize umwana wabaye uwa mbere mu gihugu hose wiga mu ishami ry’ibaruramari, naho mu mwaka ushize wa 2015 igira uwahize abandi mu ishami ry’Ikoranabuhanga mu bya mudasobwa.
Kugeza ubu iri shuri rirererwamo abanyeshuri 603 bose bacumbika mu kigo, rikaba rifite amashami atatu ari yo Ibaruramari, ikoranabuhanga n’Ubwubatsi.


text:
•CYIZA CUSHIONED SOLE - Igishushanyo cyihariye cya kimwe cya kabiri kirundo gitanga ihumure ryinshi.Mugabanye ububabare bwamasogisi namaguru mugihe cya siporo cyangwa ibikorwa bya buri munsi.IMWE MUBIKORWA BIKURIKIRA CYANE - Bikwiranye Ingano Yinkweto za Amerika, Umugabo 6.5-11 na 8-12 wumugore.
•UBUYOBOZI BWA MOISTURE & BREATHABLE - Igishushanyo cyihariye cya zone mesh kugirango uhumeke-ubushobozi bwo gukomeza ibirenge bikonje kandi byumye.Imiyoboro yashyizwe mubikorwa kugirango yimure ubuhehere kure yumubiri kugera hejuru birashobora kwambara.
•AMATSINDA YASUBUKUWE N'AMano - Gushimangira agatsinsino n'amano bitanga igihe kirekire ahantu hahangayitse cyane kugirango bitezimbere mubuzima bwibicuruzwa.
•INKUNGA Z'INGINGO - Inkunga ya Arch kugirango itezimbere umunaniro wibirenge kandi ukomeze amasogisi.


text:
1.Rimwe ababyeyi bakijijwe bari bibereye mu rugo baganira bavuye ku meza kandi ubwo abana babo nabo bari bahari.Umugabo atangira kuganirira umugore we uburyo ku urusengero rwabo bafite ikibazo cy’uko Pasiteri wabo akennye cyane ku bijyanye n’imyigishirize.Ngo ku cyumweru bagere mu materaniro,Akana kabo kitwa Jottz kabonye uwo mupasiteri iwabo baganiragaho karamubwira ngo”Pastor ninkura nzaguha amafaranga”,Undi ati “Yego sha”,Pasteri abajije Jottz impamvu azamuha amafaranga,Jottz ati”Papa na Mama nibo bavugagako pastier wacu ari umukene”
2.Rimwe umwarimu wigisha abantu bato bari munsi y’imyaka itanu mu ishuri rikunze kwiga ku cyumweru mbere y’uko abakristo bakuru baterana(Sunday school),uwo mwarimu yigishije abana ukuntu Imana yaremeye Adamu umugore imuvanye mu urubavu rw’Adamu. Rimwe umwana witwa Jackson aza kurwara aribwa mu nda cyane,Mama we arahangayika cyane, aza kubaza umuhungu we uko amerewe,Jackson abwira Nyina ati”Erega ubu ngubu wasanga ngiye kubona umugore kubera ndibwa mu nda cyane!!!”
3.Umunsi umwe umwarimu w’abana bato biga Ijambo ry’Imana ku cyumweru (Sunday school) yasabye abana bose ko bandikira Imana urwandiko bakandikamo ibyo bashaka byose
Johnny: Mana aho kugirango abantu bajye bapfa,abandi bavuka,kuki utagumanye abo wari ufite mbere.
Nani : Mana nziko nawe bitakoroheye gukunda abantu bose bo ku Isi,mu muryango wacu turi bane ariko nanjye byarananiye kubakunda bose.
Shallon : Mana yanjyeko ejo nagiye mu bukwe nkabona abantu basomana mu rusengero,Ese ibyo biremewe?
Anna: Mana, tujya dusoma ko Thomas Edison ariwe yakoze urumuri,kandi na hano ku Sunday school batubwirako nawe wawukoze,Mana njye nsanga Edison yaribye igitekerezo cyawe.
Denise:,Mana niba iyo dupfuye tuzongera tukabaho,umbabarire ntuzangire Jennifer Horton kuko ndamwanga
4.Fred ni umuntu ukunda kuryama cyane,Rimwe Sekuru ubyara Se yazindukiye ku rugi rwa Fred mu rukerera,arakomanga cyane ati”Byuka byuka Fred”
Fred: Sinshaka kubyuka rwose am sorry
Sekuru: Eeeeh kuki udashaka kubyuka? Byuka ujye ku rusengero!
Fred: Sinshaka kujyayo
Sekuru: mbwira impamvu utabishaka?
Fred: Impamvu eshatu zibimbuza iya mbere Biramvuna,iya kabiri ntabwo abantu bankunda,iya gatatu Ndabyanga.
Sekuru: Byuka warakuze bihagije ndaguha impamvu eshatu zikwemezako ugomba kujya ku rusengero.Iya mbere kujyayo ni inshingano zawe,iya kabiri wibukeko ufite imyaka 40,iya gatatu wibukeko uri na Pasiteri.Cyo byuka ntur’ umwana wo kubatwa n’ibitotsi.
source isange.com


text:
Ni kenshi twakira links zitandukanye zitubwira ko hari aho turi bukande tugatsindira ibihembo runaka, cyangwa tukabona akazi runaka kaduha amafaranga. Zimwe murizo zikaba zibeshya, cyangwa ako kazi ugasanga uragahatanira n’abandi bantu benshi cyane ku buryo amahirwe yo kukabona aba agerwa ku manshi.
Ujya wibaza urubuga wajyaho ugakorera amafaranga bitewe n’ibyo ukora kandi ukacyira amafaranga yawe uko wayakoreye nta buriganya ukorewe? Mu nkuru y’uyu munsi nabateguriye imbuga za interineti 10 zishobora kubigufashamo;
1.UpWork
Upwork ni rumwe mu mbuga za interineti nziza wakuraho akazi kuri interineti. Usibye kuba ifite ibyiciro byinshi by’akazi bitewe n’ibyo ushoboye gukora, ni urubuga rufite abatanga akazi benshi kandi rwizewe. Guhera ku bakora websites, graphic design, kwakira abakiliya, kwandika, n’ibindi byinshi, uru rubuga rwabigufashamo.Gutangira gukorera kuri uru rubuga, ni ukujya kuri website yarwo, ubundi uukuzuzamo imyirondoro yawe n’ibyo ushoboye gukora. Amafaranga macye ashoboka wabikuza kuri uru rubuga ni amadorali 100 ($100).
2.Fiverr
Urubuga rwa Fiverr rukomora iri zina ku kuba rwarafashaga abantu gukorera amadorali 5(Five Dollars) mu buryo bwihuse, gusa kuva icyo gihe rwarakuze ruvamo sosiyete ikomeye. Kuri uru rubuga ushyiraho amafaranga utajya munsi kw’isaha mubyo ushaka gukora, packages(ninka abonnement) y’uburyo ukoramo n;ibindi byinshi. Abenshi mu bantu bashya bajya gukoresha uru rubuga bashyiraho ibiciro biri hasi ugereranyije n’abahasanzwe kugira ngo bareshye abakiliya bashya. Amafaranga macye yo kubikuza (Minimum payment threshold) ni amadorali 30 ($30).
3.Freelancer
Uru rubuga rukora ku mande nyinshi z’akazi waba ukora kimwe n’izindi ebyiri twavuze haruguru, niba ushaka akazi gahoraho cyangwa ako ukora nk’ikiraka kakarangira, uru ni urubuga rwiza rwagufasha kugera ku nzozi zawe. Kubikuza ayo wakoreye kuri uru rubuga ugomba kuba umaze kwinjiza $30 byibura.
4.PeoplePeHour
Itandukaniro riri hagati y’uru rubuga n’izindi twavuze haruguru, ni uko izirusha kwihutisha guhuza abashaka akazi n’abakoresha. Yifashishije artificial intelligence, PeopePerHour ireba ibyo umukiliya akeneye igahita imuhuza n’umukorera akazi mu buryo bwihuse. Amafaranga fatizo yo kubikuza umaze gukorera kuri uru rubuga ni £75.
5.TopTal
TopTal nirwo rubuga mu mbuga twavuze zose rugorana kwakira abashaka gukora akazi banyuze kuri uru rubuga, dore ko nko mu bantu 1000 bashoobora gusaba gukorera kuri uru rubuga, rushobora kwakira nka 5 bonyine. Ibi bisobanuye ko iyo wakiwe ngo ukorere kuri uru rubuga uba uri mu bahembwa agatubutse kuko uba uri intyoza mu bandi.
6.TaskRabbit
Imbuga zose twavuze hejuru inyinshi intego yazo ni ukukurangira akazi wakora n’iyo waba uri kugakorera umuntu uri ibwotamasimbi kuburyo bitabasaba guhura kugira ngo akwishyure, doreko zifitemo uburyo bwo kwishyura utiriwe wushyuza uwaguhaye akazi. Itandukaniro ryazo na TaskRabbit ni uko hano ho intego nyamukuru ari ukuguhuza n’abantu bari hafi yawe urakorera ya mirimo idatind nko; Gushyira ipine mu modoka irindi ryatobotse, Gusiga amarangi, kumutwaza ibintu, n’ibindi nkibyo bisaba ko umuntu ari hafi yawe.Iyo utanga akazi yashyizeho akazi ukabona amafaranga yishyura wayakorera, uramuvugisha ubundi ukamukorera akazi akakwishyura.
7.LinkedIn and LinkedIn ProFinder
LinkedIn ni urubuga akazi kose waba urimo ukwiye gukoresha. Ushyiraho umwirondoro wawe, bityo ukaba waba inshuti n’abo mukora bimwe ndetse ukaba wanabonaho akazi kajyanye n’ibyo ukora bigiye bitandukanye; byaba ikiraka cyangwa akazi gahoraho.Akandi kantu uru rubuga rwongeye mubyo rukora, ni LinkedIn ProFinder; ni uburyo abatanga akazi baza gushakaho umuntu ufite ubushobozi mubyo bifuza gukorerwa, bityo rero LinkedIn ni urubuga rwiza rwagfasha kubona akazi mu buryo bumwe cyangwa ubundi, mu gihe umwirondoro wawe uri kuri uru rubuga.
8.SimplyHired
Niba wifuza gukora nk’umu freelancer, urubuga rwa SimplyHired ni rwiza kuri wowe doreko usibye no kuguha uburyo bwo kubona akazi, rwongeraho kugufasha kwiga kwandika ibaruwa isaba akazi, resume, ndetse n’andi makuru yagufasha kubona akazi mu buzima busanzwe. Ku bashaka akazi bisanzwe, ni urubuga uza ugashyiraho CV yawe ubundi rukaguhuza n’abatanga akazi. Ni urubuga rwiza narwo rwagufasha kubona akazi utiriwe usiragira.


text:
Abarimu mujye mushira ubute musome, mubashe kwigisha neza - Minisitiri Bizimana
Minisitiri w’Ubumwe bw’Abanyarwanda n’Inshingano Mboneragihugu, Dr. Jean Damascène Bizimana, asaba abarimu gushira ubute bagasoma ibitabo, kuko ari byo bizabafasha kwiyungura ubwenge mu buryo buhagije, banabashe kwigisha neza.
Yabibwiye abayobozi b’ibigo by’amashuri byo mu Ntara y’Amajyepfo, mu nama bagiranye na REB tariki 18 Nzeri 2022.
Ni nyuma y’uko yari amaze gusobanura byimbitse uko abazungu bageze mu Rwanda bagashyira abana b’Abatutsi mu mashuri, hanyuma bakajya babaha umurimo wo guhana Abanyarwanda bananiwe gukora imirimo y’uburetwa, byatumye abandi Banyarwanda bababonamo abantu babi, hanyuma abo Batutsi bari barize batangira gusaba ubwigenge, bikaborohera kubateranya n’Abahutu.
Sr Philomène Nyirahuku uyobora ishuri ENDP Karubanda, yifuje ko amateka Minisitiri Bizimana azi yayasobanurira abarimu bigisha amateka, kugira ngo na bo bajye babasha kuyigisha neza.
Yagize ati “Abarimu bateranye, mukabaha ikiganiro nk’iki mumaze kuduha, mukabareka bakabaza ibibazo, bakisanzura, hari icyo byabungura. Tujya tujya kureba uko mwalimu yigisha amateka, ariko bibusanye n’ibyo twumviye ahangaha.”
Fidèle Ngirinshuti uyobora kimwe mu bigo by’amashuri byo mu Karere ka Kamonyi, ashingiye ku kuba abakiri batoya bagira ubunebwe bwo gusoma, we yifuje ko ibiganiro bya Minisitiri bizimana byashyirwa mu mashusho.
Yagize ati “Nk’iki kiganiro muduhaye, mugikoze mu buryo bwa filime cyangwa amajwi, agashyirwa nko kuri you tube, abantu bajya bacyifashisha, bakigisha amateka mu buryo bumwe. Kuko hari abajya kuyigisha bagasimbagurika, ntubashe kumva neza impamvu ibintu byagenze uko byagenze.”
Minisitiri Bizimana we yabwiye abarimu ko na we amateka avuga atayavukanye, ahubwo ko yayamenye kubera gusoma cyane, maze asaba ko n’abarimu bakurikira iyo nzira, kugira ngo biyungure ubwenge, bityo babashe gutanga amasomo afite ireme.
Yagize ati “Gusoma mwibitinya. Ntimukeke ko hari uzabaha ubumenyi buruta ubwo mwebwe mwakwishakira. Ibitabo birahari, mubishake, mubisome. Ntihakenewe ko usoma kuva ku rupapuro rwa mbere kugeza ku rwa nyuma, ngo ufate igitabo cyose, ukirangize. Uko ubonye akanya ushobora gusoma nk’impapuro ebyiri cyangwa eshatu, ariko bikaba ibintu bihoraho.”
Yashimangiye iki gitekerezo cyo guhozaho mu gusoma, atanga urugero ku bantu basenga, avuga ko iyo usenga adafashe buri munsi umwanya wo gutekereza ku isano ye n’Imana, ageraho akabyibagirwa.
MENYA UMWANDITSI
Umunyamakuru wa Kigali Today/KT Radio
@ JoyeuseC
Ibitekerezo ( 1 )
Ibyo nyakubahwa Minister Bizimana Avuga ni ukuri,umuntu adasomye ibitabo nta mateka yamenya cyangwa se no kuyashakisha kuri andasi(Internet). Benshi mu banyarwanda bitewe n’amateka Igihugu cyacu cyanyuzemo,bigishijwe n’abanyamahanga nabo babaga batazi amateka y’u Rwanda.Ikindi abarimu bakwiye kujya bayigisha nkuko ari batayahinduye bitewe n’impamvu runaka(Bias), bityo abana abana biga ubu bazamenye amateka ya nyayo atavangiye cyangwa yahinduwe(Distorted)


text:
Basanda Ns Oswald
Habereye impanuka y’imodoka yo mu bwoko bw’ikamyo mu Mudugudu wa Zindiro, Akagari ka Kinyaga, Umurenge wa Bumbogo mu Karere ka Gasabo, ku bwo amahirwe abantu 3 bari muri iyo nzu yagonzwe nta n’umwe yahitanye, kuri ubu bose ni bazima, usibye umuntu umwe wakomeretse ikiganza.
Nizigiye Jean Damascène umwe mu bari mu nzu mu gihe imodoka ikamyo yinjiranye, ubwo impanuka yabaga, yavuze ko bari mu nzu yo kogosheramo (salon de coiffure) bumva imodoka irabinjiranye, ngo bahise bahungira mu bindi byumba, ku bwo amahirwe umwe muri abo 3 ngo ni we wakomeretse ku kiganza gusa.
Yagize ati ‘‘imodoka yazamukaga, bitewe n’imvura igize igihe igwa, iranyerera hanyuma ihita itwinjirana, twahise duhungira mu kindi cyumba, umwe muri twe ni we wakomeretse ikiganza n’inzu yangiritse, n’ibikoresho dukoresha mu kogosha muri ‘‘salon de coiffure’’.
Uwo nyiri nzu yavuze ko hangiritse ibintu bifite agaciro k’ibihumbi 70, yavuze ko bitewe n’mvura imaze igihe igwa, iyo kamyo yanyereye ntabwo ari uburangare bwa shoferi, yavuze kandi ko uwo mushoferi yarimo azamuka ariko bumva nk’inkuba iyo kamyo irakubise, ngo bahise bahunga ku bwo amahirwe ntawitabye imana.
Kuri ubu, imvura imaze iminsi irimo kugwa, abantu bakomeje kugira ibibazo bitandukanye aho amazu amwe arimo gusenyuka, abandi bagahitanwa n’imvura, imodoka na zo zimwe zikagira ibibazo by’impanuka, hagomba gufatwa ingamba muri ibi bihe by’imvura mu mezi 3 ari imbere agiye kurangwamo imvura zidasanzwe.


text:
Hafashwe ingamba zo gusimbuza ibikoresho bikonjesha ariko bikangiza ibidukikije
Mu Rwanda hatangijwe gahunda ihamye mu kurengera ibidukikije ndetse izorohereza ababishaka gutunga ibikoresho bikerwa mu buzima bwa buri munsi bigezweho kandi bidahenze ,bikazagira uruhare mu kubungabunga ibidukikije .
Minisitiri ufite mu nshingano ibidikikije Vicent Biruta , agaruka kubijyanye n’amasezerano yabereye mu Rwanda mu mwaka w’i 2016, yavuze ko ibyari biyakubiyemo byavugaga ku guca gaz zakoreshwaga muri bikoresho bikonjesha .
Ati:” ubundi ntacyo zari zitwaye, gusa akayungirizo k’imirasire y’izuba (Ozon), ariko kagirwaho ingaruka niyo gaz kuko zongera ubushyuhe bw’umubumbe w’Isi.
Ayo masezerano rero yaravuguruwe , noneho twemeza ko izo gaz zigiye gucibwa,ariko icyo gihe hafashwe n’icyemezo cy’uko n’ibikoresho bikoreshwa cyane mugukonjesha bitwara umuriro mwinshyi,noneho hafatwa icyemezo ko hagiye gukorwa ibikoresho bishya bikoresha umuriro w’amashanyarazi muke. U Rwanda twemeje ingamba zo kugirango dushyire mu bikorwa icyo cyemezo kijyanye n’ibikoresho bikoresha umuriro muke, izo ngamba icyirimo cyane n’ibirebaana na frigo ndetse n’ibindi bikoresho byifashishwa mu buzima bwa buri munsi”.
Akomeza avuga ko bazasobanurira abaturage bireba kugirango bitegure. Ikindi kiri muri izo ngamba ni ugushyiraho uburyo bwafasha abaturage, amahoteri, amasosiyeti afite amazu manini ko zashyirirwaho uburyo bw’imari ikenewe.
Yabivuze muri aya magambo ati:” niyo mpamvu twatangiye dukorana na BDF, FONERWA n’abaterankunga kugirango dutangize uburyo bushya abantu bazajya bagura ibyo bikoresha bishya bidatwara umuriro w’amashanyarazi mwinshi, muburyo buboroheye babifashijwemo.
Akomeza avuga ko hazashyirwaho uburyo bwo kwishyura buhoro buhoro kandi hadasabwe ingwate ihambaye. ati:” Igikoresho ubwacyo gishobora kuba ingwate ariko hari n’ubundi buryo buzashyirwaho hagati ya FONERWA na BDF, aribwo buryo bwo gufasha mu gutanga ingwate zikenewe kugirango abashaka kubona ibyo bikoresho babibone biboroheye. Ubu buryo buzatangira gukoreshwa mu kwezi k’Ukwakira 2019 “.
Mu rwego rwo koroshya no kwihutisha uyu mushinga , hazashyirwaho gahunda ihamye izagirwamo uruhare n’ikigo cy’igihugu gishizwe amashanyarazi (REG) aho abantu bazajya babona ibyo bikoresho noneho ya mafaranga agabanijwe ku mururimo w’umurengera wajyaga ugenda mu gukonjesha , ayo akaba ariyo azajya yishyurwa kuri ibyo bikoresho kugirango hubahirizwe amasezerano yasinywe“.
Aya masezerano ashyira mu bikorwa uyu mushinga yasinywe mu nama ya 28 yahuje ibihugu 197 byayashyizeho umukono. Ibyavuguruwe bigamije ko ibyuma bikonjesha nka za frigo n’ibitanga ubuhehere mu nyubako bikoresha ibinyabutabire bya Hydrofluorocarbons (HFCs), bisimbuzwa ikoranabuhanga rishya ritifashisha iyo myuka yangiza ikirere.
Amavugurura ya Kigali agena ko ibihugu bikize bigomba kugabanya ikoreshwa rya HFCs ku gipimo cya 85% hagati y’umwaka wa 2019 na 2036; ibihugu biri mu nzira y’amajyambere bikagabanya iyo myuka kuri 80% hagati ya 2024 na 2045.Uyu muhigo wemejwe nyuma y’uko ayo masezerano yari amaze imyaka irindwi aganirwaho, yemeranyijweho mu rukerera rwo kuwa 15 Ukwakira 2016 ubwo abari mu biganiro byabasabaga kurara ijoro muri Kigali Convention Centre bajya impaka.
Ibipimo bigaragaza ko mu Rwanda ubushyuhe bwazamutse ku gipimo mpuzandengo cya dogere celcius 1.4 kuva mu 1970, kandi mu gihe nta gikozwe, cyazamuka kugera kuri dogere celcius 2.5 bitarenze umwaka wa 2050.


text:
Musanze: Abaturiye isoko rya Kinkware n’abarirema babangamiwe n’umwanda
Abaturiye isoko rya Kinkware n’abarirema, babangamiwe n’imyanda irikurwamo, ikajugunywa mu mirima y’abaturage no mu ngo ziryegereye, bakifuza ko ryakubakirwa ikimoteri mu maguru mashya, kugira ngo bibagabanyirize ingaruka, zirimo n’indwara ziterwa n’umwanda.
Iri soko ryubatswe n’akarere ka Musanze riri mu Kagari ka Bikara, Umurenge wa Nkotsi, ricururizwamo ibyiganjemo ibiribwa bigurishwa ku giciro kiri hasi, ugereranyije n’amasoko y’ahandi. Ibi bikaba biri mu bituma, riremwa n’urujya n’uruza rw’abaturuka mu turere tunyuranye nka Musanze, Gakenke, Nyabihu Muhanga na Rubavu.
Umwe mu bo Kigali Today yasanze akorera muri centre ya Kinkware, iri soko riherereyemo, yagize ati: “Ibisigazwa by’imyanda itabora n’ibora, nk’ibiribwa amashashi, ibyenda bicitse n’ibimene by’amacupa, biba binyanyagiye ahangaha, twabuze iyo tubyerekeza, kuko iri soko ritagira ikimoteri”.
Ati: “Nkanjye noneho w’umwogoshi, ni ibindi bindi, kuko nk’imisatsi y’abo maze igihe nogosha, nahisemo kuyipakira mu mifuka, ubungubu irapima nk’ibiro 300, kubera kubura aho nyishyira Nayirunze mu cyumba nogosheramo.
Abaza kwiyogoshesha baba biciraguraho kuko baba babyigana na yo, babuze aho bakandagira, mbese bisa n’aho ubwaho habaye poubelle. Rwose imyanda ikomeje kutubera umuzigo udutesha umutwe ku buryo tugeze aho tugeramiwe. Nibadufashe haboneke ikimoteri twajya tumenamo imyanda”.
Undi muturage uturiye iri soko agira ati: “Imyanda iba igizwe n’ibishishwa by’imbuto z’ubwoko bwose, ibimene by’inyanya zaboze n’ibindi bisigazwa biba bitagifite umumaro, bigizwe n’amashashi n’ibimene by’amacupa, babivana muri iri soko, bakabiroha mu mirima yacu hakaba n’ubwo babimennye ahegereye amazu dutuyemo.
Aho dutuye huzuye umunuko ukabije ndetse n’amasazi, ku buryo bikwirakwira mu mazu, ku bikoresho no mu mafunguro, tukaba duhora turwaje indwara z’inzoka n’izindi ziterwa n’umwanda. Ubuyobozi nibudutabare butwukabire ikimoteri cy’iri
soko, kandi cyitaruye, kuko turabangamiwe cyane”.
Umuyobozi w’Intara y’Amajyaruguru Dancille Nyirarugero, avuga ko gahunda yo kwagura iri soko, iteganyijwe mu gihe kiri imbere kandi yitezweho kuba igisubizo ku myanda ikurwa muri iri soko.
Yagize ati: “Hari gahunda yo gutunganya no kwagura iri soko. Ni nabwo hazubakwa ikimoteri cyagutse, ndetse ubu Akarere karacyarambagiza ubutaka bw’aho gateganya kuzacyubaka.
Ni gahunda iri mu mushinga ukomeje kunonosorwa, ukazashyirwa mu bikorwa mu gihe kidatinze. Nkaba nabwira abaturage kuba bihanganye kuko bashonje bahishiwe”.
Mu gushyira mu bikorwa uwo mushinga mugari hazubakwa isoko rya kijyambere ry’ibiribwa rya Musanze ndetse n’andi masoko atanu aryunganira, azubakwa mu bice by’inkengero z’umujyi. Akaba ari umushinga uzakorwa mu byiciro, bizamara imyaka ine.
MENYA UMWANDITSI
Umunyamakuru wa Kigali Today/KT Radio


text:
[wptab name=’Isomo rya 1: Intang 18′]
Isomo ryo mu gitabo cy’Intangiriro 18,20-32
Hanyuma Uhoraho ati «Induru iterwa na Sodoma na Gomora imaze kuba ndende, n’icyaha cyabo kirakabije! Ngiye kumanuka ndebe niba iby’induru yangezeho ari ko babigenjeje koko. Niba atari ibyo kandi na byo mbimenye.»
Ba bagabo bagenda berekeje i Sodoma, Abrahamu we akomeza guhagarara imbere y’Uhoraho. Abrahamu aramwegera ati «Koko ugiye kwica intungane hamwe n’umunyabyaha? Hari n’aho wenda haboneka abantu mirongo itanu b’intungane mu mugi! Ubwo se koko warimbura uriya mugi? Ntiwababarira hariya hantu ugiriye izo ntungane mirongo itanu? Uramenye ntukabigenze utyo, ngo wice umunyabyaha hamwe n’intungane; intungane zaba zipfuye urw’abagome. Ntibikabeho! Ucira imanza isi yose ntakarenganye!» Uhoraho ati «Ninsanga muri Sodoma hari intungane mirongo itanu, nzahagirira imbabazi, nzahasonera kubera izo ntungane mirongo itanu.»
Abrahamu ati «Jye mukungugu, jyewe w’ivu, nongeye kuvugisha Databuja. Za ntungane mirongo itanu, nihaburamo eshanu, bizatuma usenya uriya mugi wose?» Uhoraho ati «Nimpasanga intungane mirongo ine n’eshanu, sinzahasenya.»
Abrahamu ati «Ahari wenda haboneka mirongo ine!» Uhoraho ati «Sinzawusenya, ngiriye abo mirongo ine.»
Abrahamu ati «Databuja ntarakare, nongeye kubaza: ahari wenda haboneka mirongo itatu.» Uhoraho ati «Sinzawusenya, ninywusangamo mirongo itatu.»
Abrahamu ati «Nongeye kwiyemeza kubaza Databuja: ahari wenda haboneka makumyabiri?» Uhoraho ati «Sinzahasenya nihaboneka makumyabiri.»
Abrahamu ati «Databuja ntarakare, reka noneho mvuge ubwa nyuma: ahari wenda haboneka icumi gusa.» Uhoraho ati «Sinzahasenya, ngiriye abo cumi.»
[/wptab]
[wptab name=’Zaburi ya 137 (138)’]
Zaburi ya 137 (138),1-2a, 2bc-3, 6-7ab, 7c-8
Uhoraho, ndakogeza n’umutima wanjye wose,
ndakuririmbira imbere y’ab’ijuru bose.
Mpfukamye nerekeye Ingoro yawe ntagatifu,
maze nkogeza izina ryawe,
kubera impuhwe zawe n’ubudahemuka bwawe,
kuko warangije amasezerano yawe,
bigatuma ubwamamare bwawe burushaho kugaragara.
Umunsi nagutakiye, waranyumvise,
maze urampumuriza, unyongerera imbaraga.
N’ubwo Uhoraho akomeye bwose,
ntabura kwita ku baciye bugufi,
naho abirasi akabamenyera kure!»
N’aho naba mu makuba y’urudubi,
urangoboka ukambeshaho;
ukubitagura abanzi banjye,
maze indyo yawe igatuma mbatsinda.
Uhoraho azankorera byose!
Uhoraho, impuhwe zawe zihoraho ubuziraherezo,
ntuzatererane uwo waremesheje ibiganza byawe!
[/wptab]
[wptab name=’Isomo rya 2: Kolosi 2′]
Isomo ryo mu Ibaruwa Pawulo Intumwa yandikiye Abanyakolosi 2,12-14
Bavandimwe, igihe mubatijwe, mwahambanywe na Kristu, kandi muzukana na we, kuko mwemeye ububasha bw’Imana yamuzuye mu bapfuye. Mwebwe mwari mwarapfuye muzize ibyaha byanyu n’umubiri wanyu wandavuye, none Imana yabashubije ubugingo hamwe na We, itubabarira ibicumuro byacu byose.
Yasibanganyije urwandiko rwadushinjaga imyenda twarimo kubera amategeko tutakurikije, irarushwanyaguza irubamba ku musaraba.
[/wptab]
[end_wptabset]


text:
Wednesday, April 26, 2017
MUGIHUGU CY'ABIDISHYI SHITANI YIMITSEMO UMWAMI WATEYE AGAHINDA NABANYAMAKURU NKUKO TUBIBONA KUMAFOTO AKURIKIRA
By BYIRINGIRO EVODE
Burya rero igihugu cyagushije ishyano ngo ninkoko zivukana amaguru ane. Mbere yuko FPR Itera urwanda Bikiramariya yirirwaga abonekera abanyarwanda abinyujije kubana babakobwa bigaga IKIBEHO muri Kibeho Groupe Scolaire uwambere wabonekewe yari Umwana wumukobwa wakomokaga IKIBUNGO mugisaka witwaga.ALPHONSINE MUMUREKE..yabonekewe nuko aza gutumwa kubanyarwanda ko bagomba kwihana bagahindukira bakareka imigambi yabo mibisha balimo gutegura. Muzi neza ko abantu benshi bagiye muri FPR baturutse iyo za Kibeho, Nyanza, Kabwayi, na Rwamagana. Muribuka neza ko abesnhi mubantu bazanye Inyenzi mugihugu bakazihisha ngo ni Abihayimana barabapadiri nababikira abenshi babatutsi basengeraga murizo nsengero navuze kare. Iyi nimwe mumpamvu Nyamukuru Imana yatumaga ababonekerwa ngo baze baburire abantu bakoraga ayo mahano kugirango bareke inzira mbi bahindukire. Mubantu bambere barwanije ibonekerwa ni FPR yararipinze cyane kuko yariziko Bikiramariya aribo yabwiraga. Ndetse FPR yhageze naho ituma bamwe mubabonekerwa bibinyoma ibatoza ukuntu bazajya bifata kugirango bayobye abantu maze ibyamabonekerwa bize gupingwa. Ariko nyine gahunda z Imana ntizibamo kidobya muri bamwe bari batumwe kuba Ababonekerwabinyoma baje gutahurwa nkuko namwe muraza kubyobonera kuriyi video iri hano hazi.
Ibinyoma bya FPR sibyanone. Nubwo ikomeje guhohotera Abanyarwanda ibajyana kubahanagura ubwenge mubyo yita Amatorero byatangiye nkingando igira ngo yibagize abanyarwanda Ubugome yadukoreye iticira abavandimwe ababyeyi nabana. Ikomeje igipindi cyayo ijyana abakozi bose bo mugihugu mumagando atagira bwakeye bute. Abanyarwanda bose barambiwe imyaka makumyabiri byingoyi nigitotezo cyumwanzi wacu wa kera FPR nabambari bayo. Waba umututsi cg se umuhutu Abanyarwanda twese turambiwe uyu mwanzi wamahoro wigisambo nigisahiranda rurya ntiruhage maze rukarya akaribwa nakataribwa. Muzi uburyo Bwana Rwabujindiri yishe bene wabo babatutsi ndetse agakubita amasasu abatutsi bingeri zose harimo abamufashije kwica abahutu nkabitwa ba Col KAREGEYA, General KAYUMBA NYAMWASA, Umucuruzi RWIGARA ASINAPOL, Nbandi batutsi benshi ubu balimo kurindagirira iyo mubuhungiro. Abanyamukuru rero ngo nibo batahiwe bambikwa imyenda yagisirikali kungufu mze bagateshwa imirimo yabo ngo bagiye mungando. Kuraya mafoto mubona hasi aha harimo abatutsi nabahutu ariko urabona ko bose bishwe nagahinda kimwe kuko bazi neza ko umwanzi atakiri umuhutu cg umututsi ahubwo ko umwanzi wacu ari wamwanzi wacu wakera cyane ariwe FPR na PAUL KAGAME....Urabona ko agahinda ari kenshi....
Subscribe to: Post Comments (Atom)


text:
Polyurethane Stator na Rotor Yimashini ya Flotation
Ibisobanuro birambuye
Ibiranga ibicuruzwa
Stator na rotor, bikoreshwa cyane mumashini ya flotation ya seriveri ya XJK, XJQ, serivise ya BF, urukurikirane rwa KF, XCF, urukurikirane rwa JJF, BS-K.
Stator na rotor nibice byingenzi bigize imashini ya flotation, ikoreshwa cyane cyane mubyuma cyangwa bitari ibyuma.Imiterere ya polyurethane na rotor ni ubwoko bumwe bwibikoresho birwanya imashini ya flotation ifite ibintu byinshi, kuko polyurethane ifite imbaraga nyinshi nka plastiki kandi byoroshye nka reberi.Ibikoresho bidasanzwe hamwe nubuhanga bugezweho butuma Arex polyurethane stator na rotor bigira umutekano wizewe.Guhitamo icyitegererezo gikwiye cya rotor na stator ya mashini ya flotation bitewe namabuye y'agaciro.
Ibiranga
1. Kurwanya Abrasion
2. Kwisiga
3. Uburemere bworoshye kandi byoroshye gushiraho
4.Bika ingufu n'amashanyarazi
5.Ubuzima bwa serivisi
Kwambara igisubizo
1.Kumenya imyambarire nigipimo mugace katoroshye no gushimangira ibiranga binyuze mubikorwa.
2.Koresha ibikoresho byinshi bya reberi cyangwa polyurethane ahantu bikenewe cyane mubice byose.Kandi ibi bizaramba mubuzima bwo gukora.
3.Gutanga igenzura ryumwuga no kuyitaho mugihe uyikoresha nabakiriya bacu.Kandi kubona raporo isanzwe ivugururwa mubikorwa, bizatanga kandi byongere ibihingwa kuboneka.
Igikanka
1.Ibikoresho fatizo birimo gukoresha 3CR12 ibyuma bidafite ibyuma, mugihe habaye ingese na bolt mugufunga.
2.Gusudira inzira yo gusubiza kubipimo bya ISO nabakozi babimenyereye kandi ukomeze kuringaniza kandi neza mugihe gikonje.
3.Gukoresha akazi biterwa nibisabwa nabakiriya cyangwa kubishakira igisubizo mumakipe yacu yikoranabuhanga.


text:
Ku bufatanye n’Ikigo cy’Igihugu Gishinzwe Ibidukikije (RURA), Minisiteri y’Ibikorwa Remezo (MININFRA) n’Umujyi wa Kigali, bakomeje gutunganya ibishanga mu rwego rwo gusigasira urusobe rw’ibinyabuzima, aho abakora ubukerarugendo bashobora kubona aho kwidagadura, basura inyamaswa, inyoni z’amoko atandukanye, ibyo bigamije kubungabunga ibidukikije no gusigasira ikirere kugira ngo gihorane umwuka mwiza abantu bahumeka.
Ibyo bishanga nibimara gutunganywa neza bizashyirwamo inyamaswa zitandukanye harimo amoko atandukanye y’ibiguruka harimo inyoni, ibinyugunyugu by’amoko atandukanye, ibyo bishanga byatangiye gutunganywa harimo ubusitani bwa Nyandungu, kuri ubu bwatangiye kubyazwamo umusaruro, kandi ibyo bishanga bizatunganywa bingana na 20% bugizwe n’ibishanga mu Mujyi wa Kigali, mu turere 3 tuwugize ari two Gasabo, Kicukiro na Nyarugenge.
Abaterankunga batandukanye bamaze kugaragaza ubushake harimo Banki y’Isi, Ikigega cy’Isi, Nordic Development Fund (NDF) abo bakaba baramaze gutanga amafaranga miliyari 170, harimo kubakamo ibikorwa remezo, gutera ibimera byo kubungabunga ibishanga, kuzanamo udusimba, kuko usanga biboneka gusa muri Pariki ya Nyungwe, bitewe ni uko ari cyimeza.
Mu itangazo ryashyizwe hanze na Mininfra bimwe muri ibyo bishanga harimo ibishanga biherereye hepfo ya Gikondo aho bakunze kwita Rwandex, Rwampara kugeza Nyabugogo, Gacuriro, Mulindi na Masaka, bikazamara imyaka 5 uhereye umwaka ushize wa 2021.
Ku ikubitiro ibishanga ubu birimo gutunganywa hari munsi ya Cercle Sportif, Rwampara na Rwandex, icya Masaka hafi yo kuri 15, kuko hazashyirwaho ibiyaga, serivisi zifasha abantu gukora siporo, abakoze ubukwe bakahifotoreza, hashyirweho inyoni, kuko bigaragara I Nyandungu.
Hazibandwa cyane mu gusigasira amazi, hakorwa ibikorwa remezo. Hateganywa gushyirwamo ibikorwa remezo ni nk’igishanga cya Utexrwa kugeza Nyabugogo. Nubwo hazabaho ubufatikanye ariko REMA ni yo izaba iyoboye ibyo bikorwa.
Usibye Umujyi wa Kigali watangijwe gutunganywamo ibishanga hari kandi indi mijyi igomba kwitabwaho harimo Musanze, Rubavu, Muhanga, Nyagatare, Huye na Rusizi, iyo Mijyi ikazaterwa inkunga n’Umushinga RUDP (Rwanda Urban Development) uwo mushinga ukazaba washyizwe mu bikorwa hagati ya 2021 na 2025.
‘‘Ibishanga, imigezi n’ibiyaga n’imikandara yabyo bizakomeza kubungwabungwa uko bikwiye. Imisozi ihanamye, hejuru y’ubuhaname bwa 30-50% ishobora gukorerwaho ibikorwa bitandukanye birimo n’inyubako zikomeye ariko habanje gukorwa inyigo zikwiriye’’.
Ahandi hantu hagiye kuzibandwaho hahoze igishanga ni Poids Lourds na Cash Wash na Cadillac (hahoze utubari) hazatunganywa ahantu nyaburanga habereye ijisho, ahantu ho kwidagadura, hashyirwemo urusobe rw’ibinyabuzima.
Ikigamijwe mu kubungabunga ibidukikije harimo urusobe rw’ibinyabuzima, ni ugusigasira umutungo kamere n’imihindagurikire y’ikirere, kubungabunga amashyamba harimo no kongera ibindi biti.
Ibishanga n’ubutaka bukikije ibiyaga buzakorerwa inyigo hakagaragazwa imikoreshereze y’ubutaka iberanye na buri gishanga na buri kiyaga, hibandwa ku guteza imbere ubuhinzi n’ubukerarugendo.
Basanda Ns Oswald


text:
Kandama Jeanne
Paul Kagame, Perezida wa Repubulika y’u Rwanda, yifatikanyije n’abarimu mu kwizihiza umunsi mpuzamahanga wabahariwe none ku wa 05 Ukwakira 2020, yifurije abanyeshuri n’ababyeyi umunsi mwiza wa mwarimu, abashimira ibikorwa ntagereranywa servise ntasimburwa, yabifurije imyiteguro myiza y’ifungura ry’amashuri kugira ngo abana bige mu mudendezo.
Yagize ati: “Turazirikana Umunsi Mukuru Mpuzamahanga w’Umwarimu. Dufate umwanya dushimire abarimu bacu cyane cyane muri ibi bihe bikomeye. Abanyeshuri n’ababyeyi bishimira servisi zanyu ntasimburwa. Dufatanye, dufungure amashuri, abana bacu bige mu mudendezo’’.
Perezida wa Repubulika y’u Rwanda, yabashimiye uruhare ntagereranywa muri ibi bihe bigoye haba mu Rwanda no ku isi, bijyanye no guhangana n’icyorezo cya Covid-19 hamwe n’ingaruka zayo.
Umunsi mpuzamahanga wahariwe ‘‘Mwarimu’’, washyizweho uhereye ku wa 05 Ukwakira 1966, uyu mwaka wa 2020, ukaba wizihijwe ku ncuro ya 54, uyu mwaka insanganyamatsiko igira iti ‘‘Abarimu bafata iya mbere mu bihe bigoye, bakongera gutekereza ku hazaza’’.
Mu rwego rwo kwirinda icyorezo cya Covid-19, abarimu n’abanyeshuri ntabwo baherukanye uhereye Werurwe 2020, bikaba biteganyijwe ko Ukwakira-Ugushyingo 2020, amashuri ashobora kongera gufungura imiryango yayo.
Dr. Uwamariya Valentine, Minisitiri w’Uburezi mu Rwanda yagize ati “Barimu Barezi, ndabifuriza umunsi mwiza, kandi mbamenyesha ko tuzirikana uruhare rudasubirwaho mufite, mu kugira uburezi bufite ireme. Dukomeze dufatanye kuzamura uburezi bw’abana b’u Rwanda dufata iya mbere no mu bihe bigoye, dutekererereza hamwe ku hazaza h’Uburezi”.
Biteganyijwe ko mu Rwanda, haza guhembwa abarimu b’indashyikirwa bitwaye neza mu mwaka ushize wa 2020, hifashishijwe ikoranabuhanga.
Abarimu miliyoni 63 ku isi bahuye n’ingaruka za Covid-19, ku munsi mpuzamahanga wa ‘‘Mwarimu’’, Umuryango mpuzamahanga wita ku Burezi (UNESCO), usaba ko ibihugu ku isi bishora imari mu barimu ku bijyanye n’uburezi bufite ireme ku bijyanye n’umwuga.
Umuyobozi Mukuru w’Ikigo Mpuzamahanga w’Umurimo (OIT) Guy Ryder n’Umunyamabanga Mukuru ku rwego mpuzamahanga mu Burezi David Edwards, bagarutse mu gushishikariza abashoramari kuyishora mu burezi, guhugura abarimu bakarushaho kugira ubumenyi.
Ati ‘‘ mu rwego rwo kurushaho gufata umwarimu neza muri ibi bihe bigoye, abarimu bagomba kurangwa n’ubumenyi mu myigishirize y’iya kure’’.


text:
Impumuro itari nziza yo mu kanwa ibangamira benshi yaba ari uyirwaye cyangwa uwo bari kuvugana. Hari uburyo bworoshye kandi busanzwe bwagufasha kuyirwanya niba uyifite.
Iyi mpumuro mbi yo mu kanwa cyangwa kunuka mu kanwa akenshi bituruka ku isuku nke umuntu agirira mu kanwa he. Iyo utitaye mu kanwa ngo uhoze neza ndetse n'amenyo ngo uyasukure uko bikwiye niho havamo impumuro mbi.
Ibintu 5 wakora ukarwanya impumuro mbi mu kanwa:
1) Niba umaze kubona ko unuka mu kanwa, mu gihe usukura mu kanwa unoza amenyo ugomba koza ururimi rwawe neza umaze kurya ndetse ukanoza amenyo neza witonze.
2) Gerageza urye shikareti zirimo mint bityo bigufashe guhumuza mu kanwa noneho ya mpumuro mbi igende isubira inyuma.
3) Ujye urya ibiryo byongera amacandwe mu kanwa birimo umuceri, imbuto, amafi, amagi n'ibishyimbo, wirinde kurya ibiryo birimo acide nyinshi cyangwa isukari nyinshi.
4) Nywa amazi menshi ahagije ku munsi bityo bikurinde kumagara mu kanwa kuko iyo humye niho hava impumuro mbi.
5) Kunywa icyayi cy'icyatsi iki cyizwi nka Green Tea mu ndimi z'amahanga. Iki cyayi ni umuti ukomeye uvura impumuro mbi yo mu kanwa kubera ibikigize.
Source: www.healthline.com & Inyarwanda.com
Daniel@Agakiza.org
Source : https://agakiza.org/Ibyo-wakora-ukarwanya-impumuro-mbi-yo-mu-kanwa.html


text:
Isomo rya 1: Ibyakozwe n’Intumwa 2,14.22b-32
Nuko Petero ahagararanye na ba Cumi n’umwe, arangurura ijwi agira ati «Bantu bo muri Yudeya, namwe mwese abatuye i Yeruzalemu, nimumenye neza ibi ngibi kandi mutege amatwi amagambo yanjye: Yezu w’i Nazareti, uwo muntu Imana yemeje muri mwe, imukoresha ibitangaza, ibikorwa n’ibimenyetso bikomeye rwagati muri mwe, nk’uko mubizi ubwanyu, uwo muntu rero, bikurikije umugambi udakuka w’Imana, amaze gutangwa, mwaramwishe mumubambisha ku musaraba amaboko y’abagome. Ariko Imana yaramuzuye, imubohora ku ngoyi z’urupfu kuko bitashobokaga ko rumuherana. Koko kandi, Dawudi yavuzeibimwerekeyeho ati ‘Narebaga Nyagasani imbere yanjye ubudahwema, kuko ari iburyo bwanjye kugira ngo ntadandabirana. Ni cyo gituma umutima wanjye uri mu byishimo, n’ururimi rwanjye rukaba runezerewe, byongeye kandi nzaruhukana icyizere, kuko utazatererana ubugingo bwanjye mu kuzimu, kandi ntuzatume intungane yawe imenyana n’ubushanguke. Wamenyesheje inzira zigana mu bugingo, unyuzuzamo ibyishimo unyereka uruhanga rwawe.’ Bavandimwe, nta cyambuza kubabwira nta shiti ko umukurambere wacu Dawudi yapfuye, ko yahambwe ndetse n’imva ye ikaba ikiri iwacu kugeza uyu munsi. Nyamara, kuba yari umuhanuzi kandi yazirikanaga ko Imana yamusezeranyishije indahiro kuzicaza ku ntebe ye y’ubwami uwo mu bamukomokaho, yabonye atyo mbere y’igihe iby’izuka rya Kristu, maze amuvugaho ati ‘Ntiyatereranywe ikuzimu kandi umubiri we ntiwigeze umenyana n’ubushanguke.’ Yezu uwo rero Imana yaramuzuye, twese turi abahamya babyo.»
Zaburi ya 15 (16) 1-2a.5, 7-8, 9-10, 2b.11
R/Mana yanjye, unyiragirire kuko ari wowe buhungiro bwanjye.
Mana yanjye, unyiragirire kuko ari wowe buhungiro bwanjye.
Uhoraho ndamubwiye nti « Ni wowe Mutegetsi wanjye.
Uhoraho, wowe munani wanjye n’umugabane wanjye,
uko nzamera ni wowe ukuzi. »
Ndashimira Uhoraho ungira inama,
ndetse na nijoro umutima wanjye urabinyibutsa.
Uhoraho mpora muzirikana ubudahwema,
ubwo andi iruhande, sinteze guhungabana.
Ni cyo gituma urnutima wanjye unezerewe,
amagara yanjye akamererwa neza,
n’umubiri wanjye ukadendeza mu ituze ;
kuko utazantererana ngo mpere ikuzimu,
kandi ukaba utazemera ko umuyoboke wawe agupfana.
Nta mahirwe yandi nagira atari wowe!
Uzamenyesha inzira y’ubugingo ;
hafi yawe ni ho haba umunezero usendereye,
iburyo bwawe hakaba umudabagiro udashira.
Ivanjili ya Mutagatifu Matayo 28,8-15
Ubwo abagore bava ku mva bafite ubwoba buvanze n’ibyishimo byinshi, bihutira kubwira abigishwa be iyo nkuru. Ni bwo Yezu ahuye na bo ati «Nimugire amahoro!» Baramwegera, bahobera ibirenge bye, bamupfukamye imbere. Nuko Yezu arababwira ati «Mwitinya! Ahubwo nimugende mubwire abavandimwe banjye bajye mu Galileya; ni ho bazambonera.» Abagore bakiri mu nzira, bamwe mu bazamu baza mu murwa kumenyesha abatware b’abaherezabitambo ibyari byabaye byose. Ni bwo bateraniye hamwe n’abakuru b’umuryango; nuko bajya inama; baha abo basirikare amafaranga menshi, babihanangiriza bati «Muvuge ko abigishwa be baje nijoro, bakiba umurambo we musinziriye.’ Umutware w’igihugu nabyumva, tuzamugusha neza, maze tubarinde impagarara.» Bamaze gushyikira amafaranga bagenza uko bari babwirijwe. Nuko iyo nkuru yogera mu Bayahudi kugeza na n’ubu.


text:
Inyigisho yo ku wa gatandatu, Icyumweru cya 10 gisanzwe,C,2013
Ku wa 15 Kamena 2013
Yateguwe na Padiri Alexandre UWIZEYE
Nimureke Imana ibigarurire (2 Kor 5, 14-21)
Bakristu bavandimwe,
Turakomeza kuzirikana inyigisho y’akataraboneka Yezu yatangiye ku musozi akikijwe n’abigishwa be (Mt 5-7). Arerekana inzira muntu agomba kunyuramo kugira ngo bagere mu Ngoma y’ijuru. Uyu munsi aradushishikariza kuvuga ukuri, kubaho mu kuri kugendera mu kuri. « Mujye muvuga muti ‘Yego’, niba ari yego, cyangwa ‘Oya’, niba ari oya ; ibigeretseho bindi biba biturutse kuri Sekibi » (Mt 5,37).
Ino nyigisho ya Yezu irumvikana neza. Ahasigaye ni ukuyishyira mu bikorwa. Hari ubwo bitoroha kubera ubuzima tumenyereye. Hari n’imico itari myiza ituma abantu babaho mu kinyoma. Ngo « Igisambo ni igifashwe ». Ngo « Uwasinye niwe usinyura ». Ngo « Ntawe ukira atibye ». Ngo « Ukuri wabwiye shobuja ukumuhakishwa ho ». Ngo « Muri politiki nta kuri kubamo ». Imvugo nk’izo zirimo ubupagani Yezu yaje kudufasha kuvamo. Ni we Rumuri nyakuri rumurikira umuntu wese uje kuri iyi si. Tumwemerere atuvane mu mwijima w’ikinyoma, tugendere murumuri rw’ukuri kwe. Aratubwira ati « Muzamenye ukuri kandi ukuri kuzabaha kwigenga ».
Nibyo Pawulo atubwira mu yandi magambo, mu ibaruwa ya kabiri yandikiye Abanyakoronti 5 ,14-21. Ahihibikanyijwe n’urukundo rwa Kristu aratwinginga mu izina rya Kristu ati « Nimureke Imana ibigarurire ». Kureka Imana ikatwigarurira mu yandi magambo ni ukwiyunga nayo. Muti ese umuntu yitandukanyije n’Imana ryari ?
Nk’uko tubisoma mu gitabo cy’Intangiriro (3, 1-24), Imana yaremye muntu mu ishusho ryayo, ibarema ari umugabo n’umugore. Ibashyira mu busitani bwiza cyane ngo banezerwe, basabane nayo, bakundane kandi bite ku bindi biremwa, ubusitani babuhinge kandi baburinde.
Imana yari ifite akamenyero ko kuza kubasura mu mafu y’igicamunsi bakaganira.
Sekibi yaje kubyivangamo yoshya muntu arenga ku mabwiriza y’Imana, amwumvisha ko Imana yamubeshye, ko ishaka kumudindiza.
Muntu aho kwibuka ijambo Imana yamubwiye, yarangamiye umushukanyi, aho kumvira Imana yumvira Sekibi-Sekinyoma. Muntu amaze gucumura, ingaruka z’icyaha zahise zigaragaza. Muntu yatandukanye n’Imana ajya kuyihisha. Icyaha kandi cyazanye ubwumvikane buke hagati y’umugabo n’umugore batangira kwitana ba mwana. Mwibuke umugabo avuye mu bitotsi bikomeye Imana yari yamushyizemo, akabona umugore yaramwenyuye ariyamira ati ‘Noneho dore igufwa ryo mu magufwa yanjye, uyu ni umubiri wo mu mubiri wanjye ». Amaze gucumura ati « Si njyewe. Ni umugore wanshyize iruhande ». Ntibyarangiriye aho. Hagati ya muntu n’ibiremwa naho hajemo ibibazo.
Iyo Pawulo avuga ati « Nimureke Imana ibigarurire », aba atubwira kugaruka ku Mubyeyi nka wa mwana w’ikirara (Lk 15,11-31), tukakira urukundo n’impuhwe zayo. Ubwiyunge bubamo ibyiciro bitatu by’ingenzi kandi byuzuzanya : hari ukwiyunga n’Imana, hari ukwiyunga n’abantu twahemukiye, hari no kwiyunga natwe ubwacu. Mbese ni ukuba abo turi bo ku bwa batisimu. Koko rero igihe tubatijwe, twabaye abana b’Imana. Duharanire kureka ikatwigarurira tukaba abayo koko. Nibyo bitanga amahoro n’ibyishimo by’umutima.
Padiri Alexandre UWIZEYE


text:
Isomo ryo mu Ibaruwa ya mbere ya Yohani 5,14-21
Nkoramutima zanjye, dore rero amizero dufite muri We: nitugira icyo tumusaba, gihuje n’ugushaka kwe, azatwumva. Ubwo rero tuzi ko atwumva mu byo tumusabye ibyo ari byo byose, tunamenyereho ko dutunze ibyo twamusabye. Niba umuntu abonye umuvandimwe we akora icyaha, ariko icyaha kitajyana mu rupfu, namusabire; maze Imana imuhe ubugingo, niba koko icyaha yakoze kitajyana mu rupfu. Habaho icyaha kijyana mu rupfu: uwakoze icyo si we mvuze ko mugomba gusabira. Ubugome bwose ni icyaha, ariko icyaha kibonetse cyose ntikijyana mu rupfu. Tuzi ko umuntu wese wabyawe n’Imana atongera gucumura ukundi, ahubwo Umwana w’Imana aramurinda, maze Sekibi ntamugireho ububasha. Tuzi yuko turi ab’Imana, naho ab’isi bose bakagengwa na Sekibi. Tuzi kandi ko Umwana w’Imana yaje, akaduha ubushishozi, kugira ngo tumenye Nyir’ukuri. Kandi turi muri Nyir’ukuri, tubikesha Umwana we Yezu Kristu. Ni We Nyir’ukuri, akaba Imana n’ubugingo buhoraho. Twana twanjye, nimwirinde ibigirwamana.


text:
Mu gice cya mbere cy’iyi nyandiko twasobanuye ibintu bine twakwigira ku gitabo “Rich Dad Poor Dad” ari byo: Kwigira ku makosa twakoze; Kumenya ko ubumenyi ari wo mutungo wa mbere ukomeye; Kugendana n’ibihe no Kwigirira icyizere.
Muri iki gice cya kabiri cy’iyi nyandiko tugiye kugaragaza na none ibindi bintu bine wakwigira kuri iki gitabo cyanditswe na Robert Kiyosaki:
1. Amafaranga afite akamaro si ayo winjiza, afite akamaro ni ayo uzigama
Robert Kiyosaki akangurira abakorera amafaranga bose kuzigama. Avuga ko bishoboka ko amafaranga yose umuntu akorera cyangwa yinjiza yayakoresha akayamara mu gihe gito. Amafaranga agirira umuntu akamaro cyangwa amugira umukire ntabwo ari ayo akorera, ahubwo ni ayo abika cyangwa azigama. Amafaranga umuntu yabitse ni yo ashobora gushora mu yindi mishinga ibyara inyungu, bityo umuntu akaba yaba umukire.
2. Gutera imbere bisaba guhindura imyumvire n’imitekerereze
Robert Kiyosaki avuga ko abantu batera imbere baba basanzwe bafite imyumvire n’imitekerereze yemera ko gutera imbere bishoboka. Mu gitabo cye, atanga urugero rw’abantu babiri baba bifuza kugera ku kintu runaka ariko bafite imyumvire itandukanye: Hari uhita avuga ati: “kiriya kintu sinshobora kukigeraho”. Uyu aba atekereza bya gikene, aba yishyizemo ko bidashoboka, nta nubwo yakwirirwa yivuna ashaka cya kintu. Hari n’undi uhita wibaza ati: “ni gute nagera kuri kiriya kintu?”. Uyu aba atekereza bya gikire. Nubwo muri icyo gihe atabishoboye ariko atangira kwibaza uko yagera kuri icyo kintu, agashyiraho n’ingamba zizatuma ikigeraho.
Niba rero ushaka gutera imbere ni ngombwa kugira imitekerereze iganisha ku bukire, ukumva ko ibintu bishoboka ariko wabikoreye.
3. Abakire ntibakorera amafaranga, ahubwo amafaranga ni yo abakorera
Ni byiza ko niba ushaka gutera imbere utangira gutekereza gushaka no gukorera amafaranga mu buryo butandukanye n’ubwo wayashakagamo. Aho kubyuka buri munsi ujya gukorera amafaranga, tekereza ko ahubwo amafaranga yawe yajya akorera andi wenda utanavuye mu rugo. Robert Kiyosaki ashishikariza abantu kwihangira imirimo aho kumva ko buri gihe bazabona amafaranga ari uko bayakoreye ku bandi. Agira abantu inama zo gukora ibyo bakunda no kwihangira imirimo, bagashora amafaranga yabo mu mishinga ibyara inyungu.
4. Kudashyira ibibazo byawe ku bandi
Robert Kiyosaki avuga ko niba ukennye cyangwa utabasha kwiteza imbere, wikumva ko biterwa n’abandi. Mbere na mbere banza wumve ko gukena no kubura amafaraga kwawe bituruka kuri wowe. Iyo umaze kumva neza ko ari wowe biturukaho, uhita wiyemeza gufata ingamba zituma utera imbere, ugatangira kwiga no gukora ibyaguteza imbere.
Kwigirira icyizere, guhindura inyumvire, kujyana n’igihe, kwiyungura ubumenyi, kuzigama no kwihangira umurimo ni bimwe mu bigarukwaho muri iki gitabo twasesenguye cyitwa “Rich Dad Poor Dad” cyanditswe na Robert Kiyosaki. Turizera ko abasomye iyi nyandiko mwese muzigira ku bitekerezo bikubiye muri iki gitabo.


text:
Umuyobozi w’umudugudu wa Mububa ya 2,Migambi Emmanuel utuye mu kagari ka Tunda, umurenge wa Kamabuye,yakubiswe anacibwa ururimi nyuma yo gucyekwaho gusambanya umugore wa Maniraguha Vianney bari basanzwe baririmbana muri korari.
Uyu mugabo nyuma yo gukorerwa ibi ubu arembeye mu bitaro by’akarere ka Bugesera ahagenewe indembe, ntabasha kubasha kuvuga, yabyimbye umusaya w’iburyo, igice cyacitse ku rurimi rwe arimo kucyerekana.
Umunyamakuru wageze aho arembeye,ntabwo yabashije kuvugana nawe ahubwo yakoresheje inyandiko, avuga ko yaba yaragambaniwe.
Gusa yemeza ko yari afitanye amakimbirane n’uwitwa Maniraguha Vianney, akeka ko amusambanyiriza umugore.
Munyandiko yagize ati “Nari ngiye gusura murumuna wanjye mu murenge wa Ngeruka, umugore arampamagara ngo ngende anyereke aho aba, nkihagera umugabo azana n’abantu batandatu bafite amahiri n’ibyuma batangira ubwo”.
Umukobwa ufitanye isano na Migambi Emmanuel, wari ku bitaro yavuze ko icyo yibuka ari uko Migambi yigeze kugirana amakimbirane na Vianney, ubwo yacyekaga ko yaba aryamana n’umugore we witwa Marigarita.
Akomeza avuga ko umugabo yigeze gusanga umugore we ari kumwe na Migambi, bari guhimba indirimbo za Korali baririmbamo yo mu Itorero ry’abadivantisiti b’umunsi wa karindwi i Tunda, ibyo gutangira kubakeka bitangira ubwo.
Ati “Yaketse ko babikoze kandi ari uko baririmbana… umugore aritahira ni itorero ryagiye kumucyura”
Hari undi muturage uvuga ko bitoroshye kwemeza ko yasambanaga na Marigarita, ariko nta n’ubwo yamugira umwere.
Ati “Si namushinja kuko yabanaga n’abantu bose kandi n’abagore bari mu bo yayoboraga ariko si namugira umwere kuko amaze hafi umwaka atabana n’umugore we w’isezerano”.
Rwasa Patrick Umunyamabanga Nshingwabikorwa w’umurenge wa Ngeruka,ahamya aya makuru avuga ko nawe iby’uko uyu muyobozi w’umudugudu yacyekwagaho gusambanya umugore w’abandi yumva bivugwa.
Agira ati “Koko byabayeho, umuyobozi w’umudugudu wo mu murenge wa Kamabuye , yakorewe urugomo ariko bivugwa ko na we yaba yararutewe no gusambanya umugore w’undi mugabo” .
Yatangaje ko nta makuru arenze yatanga, ibindi byabazwa RIB yakurikiranye iki kibazo. Yemeza ko ari uwaciwe ururimi n’ababikoze, bose ari abo mu murenge wa Kamabuye abereye umuyobozi.
Biravugwa ko uyu munsi ku wa 28 Ugushyingo, Mudugudu Migambi ahabwa transferi yo mu bitaro bya Gisirikare i Kanombe ariko nta kizere afite cy’uko ururimi rwe rwasubirana.
Yanditswe na Habarurema Djamali


text:
by umuseke1 ·
Ku itariki ya 02 kamena 2011, I kabgayi ku rwibutso habereye umuhango wo kwibuka abazize genocide yakorewe abatutsi mu 1994 by’umwihariko abaguye I kabgayi muri icyo gihe.
Ministre Mitali ashyira indabo ku rwibutso i Kabgayi
Ministre w’urubyiruko umuco na siporo MITARI Protais wari umushyitsi mukuru muri uwo muhango, mu butumwa yagejeje kubari aho yavuze ko kwibuka ari ngombwa ariko kandi no kwiteza imbere bikenewe kurushaho.
Yavuze ko dukwiye gusubiza amaso inyuma tukareba mu mateka tukareba naho tugeze ubu bigatuma dutera intambwe ishimishije, tugaharanira ko ibyabaye bitazongera. Mu butumwa yagejeje ku rubyiruko by’umwihariko yavuze ko urubyiruko rukwiye kwitandukanya n’amacakubiri kuko ntaho yabageza bakirinda ndetse n’ababagira inama mbi zibayobya bakagendera mu nzira nyakuri.
Mu ijambo yagejeje kubari aho, Uhagarariye Ibuka mu rwego rw’igihugu Dr DUSINGIZEMUNGU Jean Pierre yavuze ko kwibuka ari kimwe gishobora gufasha abahungabanye kwiyubaka. Yagarutse cyane ku nsanganyamatsiko y’uyu mwaka” Dushyigikire ukuri twihesha agaciro”, aho yakanguriye abari aho kuvuga ukuri kose kubyo bazi byabaye muri genocide cyane cyane ko bigaragara ko hari imibiri ikiri hirya no hino itarashyingurwa. Yagize ati: “ukuri kurubaka ntigusenya, twubake igihugu cyacu ku ikuri” yakanguriye abarokotse kwihesha agaciro bahangana n’iterambere ko badakwiye guheranwa n’agahinda kugira ngo abatabifuriza ibyiza babone ko bari gutera yongeyeho kandi ko bashobora kongera kubaho kandi bakabaho neza.
Bamwe mu bari baje kwibuka ku rwibutso i Kabgayi muri Muhanga
Uyu muhango kandi wabimburiwe n’igitambo cya misa yasomwe na Nyiricyubahiro Musenyeri MBONYINTEGE Simaragide nyuma bajya ku rwibutso aho bashyinguye imibiri 25 y’abapfiriye aho I kabgayi banashyira indabo kuri urwo rwibutso.
M. Paulette
Umuseke.com
http://umuseke.com/2011/06/02/i-kabgayi-bibutse-abazize-genocide-bahaguye/
Posté par rwandaises.com


text:
Inyigisho yo ku cyumweru cya 32 gisanzwe B,
11 Ugushyingo 2012
AMASOMO: 1º.1 Bami 17,10-19 ; 2º.Hb 9, 24-28; 3º. Mk, 12, 38-44
Inyigisho mwateguriwe na Padiri Cyprien BIZIMANA
Ubuntu
Icyo nkuye mu masomo y’iki cyumweru, ni umuco mwiza wo kugira Ubuntu. Hari abantu bagira Ubuntu babikomoye ku burere bwiza bahawe bwatumye bakurana umutima w’ineza. Icyo bashigaje ni ukumenya UBUNTU YEZU KRISTU yabagiriye. Umuntu wese warezwe gikristu agira Ubuntu kuko Ubuntu nyine ari imwe mu mbuto zitabura ziva ku RUKUNDO rwa KRISTU. Umukristu utagira Ubuntu aba yibuzemo umugenzo wa ngombwa mu butumwa yiyemeje gusohoza. Tuzirikane kuri uwo mutima w’ubuntu twitegereza amatwara y’umupfakazi w’i Sareputa hamwe na wa wundi w’umukene YEZU yatubwiye mu Ivanjili. YEZU watanze ubuzima bwe agira ngo dukire atubere urwego twuririraho tugana Ubuntu nyakuri.
1. Gutanga imfashanyo
Ibikorwa byose by’iyobokamana bishyigikirwa n’abayoboke. No mu iyobokamana ya kiyahudi, ni uko byari bimeze. Abantu bose bitwa abayoboke bihatira gutanga iyo mfashanyo. Iyo mfashanyo ni ituro rya ngombwa riteza imbere ibikorwa by’iyobokamana. Kumenya akamaro k’ibyo bikorwa ni byo bidutera imbaraga zo kubishyigikira twigomwa ku byo dutunze. Kimwe mu biranga Kiliziya imaze gushinga imizi, ni uko abayigize bayibeshaho mu byo ikenera byose. Mu bihugu byinshi bya Afrika, Kiliziya ntiramara imyaka igeze ku 125. Ariko abakristu batangiye kumva ko Kiliziya ari iyabo kandi ko bagomba kuyibeshaho muri byose. Iyo ni inkuru nziza kuko muri iki gihe ubukristu bwagabanutse mu bihugu byitwa ko bikize, n’imfashanyo zigenda zigabanuka ndetse n’abafite umutima ufasha babaye iyanga rwose.
2. Kwigomwa ibikubeshejeho
Kimwe mu bintu bikunze kugaragara cyane muri urwo rwego rwo gutanga imfashanyo, ni uko ubona ko abantu benshi bafasha ari abakene muri rusange. Abakene bigomwa ku byo bafite n’ubundi bitabahagije ariko igice kimwe bakakigenera gufasha Kiliziya. Bijya bivugwa ko abakire batitabira gufasha Kiliziya. Impamvu ni uko n’ubundi abakire bakunda gusenga no kugaragara mu buzima bwa Kiliziya ari mbarwa. Ntaho wabakura rero ngo banafashe Kiliziya. Binavugwa ko n’abakire bakeya bajya mu Kiliziya badafasha uko byakagombye. Ni byo YEZU yavuze agereranya ituro rya wa mupfakazi n’andi maturo y’abakire bavungura ku musesekare wabo bakagira akantu bashyira mu kebo. Muri rusange, uko umuntu agira amafaranga menshi, ni na ko arushaho kuyakunda no kuyakomeraho ku buryo gutanga imfashanyo atitangiriye itama bimugora cyane. Hagomba muri we ingabire ikomeye yo kumva Ubuntu bwa KRISTU. Gufasha si ugutanga ibyo utagikeneye cyangwa ibyo ubona ko bitagize icyo bikumarira. Gufasha ni ukwemera kwigomwa na byinshi mu byo utunze kuko uzi neza akamaro ko kwamamaza Ingoma ya KRISTU muri iyi si.
3. Kwitangira abandi
Eliya yahingutse i Sareputa ashonje. Uriya mupfakazi na we yari ashonje ndetse atazi neza ikizamutunga mu yindi minsi. Ariko yemeye kuramira umugenzi. Yari yiteguye kwicwa n’inzara nyuma y’ibyo. Ariko tubonye uko kwitangira abandi bibyara imbuto nyinshi. Ukwitangira Eliya byamutuburiye amafunguro. Ineza y’Imana Data Ushoborabyose, biragaragaye, ni yo ibeshaho.
Ntugahangayikire birenze urugero ibyo uzarya ejo cyangwa ejobundi. Dore ibyiza bya Nyagasani byasakarijwe umupfakazi w’umukene ariko wuzuye ubuntu. Ikindi kandi YEZU KRISTU na We yarabidusobanuriye: ni ngombwa guhibibikanira mbere na mbere Ingoma y’Imana kuko ibindi bizatugerekerwaho (soma Mt 6, 25-34).
YEZU KRISTU yaratwitangiye ku musaraba none twarokowe urupfu rw’icyaha. Ubwo bwitange ni na bwo natwe dukwiye kwitoza muri iki gihe. Hari abantu bahabwa ingabire yo guhara byose bagakurikiraYEZU bagira ngo babere isi barimo isakaramentu ry’ubugingo bw’iteka. Ubwo buntu bafite, ni imbuto yeze ku RUKUNDO RWA YEZU KRISTU bemeye kwakira no kubeshwaho na rwo. Abo bose usanga intego ari ugusenga no kwitangira abatishoboye, abakene n’abarwayi. Ubwo ni ubuntu bafitiye buri wese bifuriza kumenya Umukiro YEZU yatuzaniye. Muri abo biyeguriyimana, harimo n’abo Kiliziya ishinga umurimo wihariye wo gutanga ibyiza by’ijuru. Abo ni abasaserodoti batorewe gutanga YEZU KRISTU batiganda, abamuhawe bakazagira ubugingo bw’iteka. Uwo murimo, usaba kugira UBUNTU butangwa no kwigomwa no kwemera gupfa bibaye ngombwa kugira ngo abavandimwe bagire ubuzima nyakuri.
4. Dusabirane
Dusabirane kurangwa n’ubuntu mu byo dukora byose. Twitange kandi dutange ibigamije gukiza roho z’abavandimwe. Ibyo dutunze byose twabihawe ku buntu. Tugomba no kubitanga ku buntu tugamije umukiro w’abavandimwe. Ubuzima bwacu tubutange ku buntu twegurira Imana Data Ushoborabyose ibyo dutunze. Igihe cyacu tugitange ku bunntu tugamije gufasha abadukeneye. Muri iki gihe hari abantu benshi bari mu bwigunge babura n’uwo bavugana. Iyo twigomwe igihe “cyacu” tubatega amatwi, tuba tubitangiye. Hari benshi bakennye, ntitubashyira amagambo gusa, uko dushoboye tunabafashishe ku byo dutunze. Hari ikintu kimwe gusa tutagomba gutanga: ni icyaha. Ikintu cyose cyabera undi kwitandukanya na YEZU KRISTU turacyirinda. Icyaha cyacu, uwo tugihereza ni YEZU KRISTU wemeye kwikorera ibyaha by’isi yose kugira ngo acungure mwene muntu wari ugiye gucurangukira mu muriro utazima. Dusabirane guhora duha abavandimwe bacu ibyiza tubime ibibi byose.
YEZU KRISTU ASINGIZWE MU MITIMA YACU
UMUBYEYI BIKIRA MARIYA UTABARA ABAKRISTU ADUHAKIRWE.


text:
Iyo yari intambara yari ifite izina ry’ibanga rya "Neptune", yatangiye mu ijoro ry’iya 5 kugeza ku wa 6 Kamena 1944. Ni ho Reginald Pye yahuriye na Huguette Geoffroy wari umukobwa ukibyiruka.
Reginald Pye yavuze ko adashobora kubyibagirwa kuko bahuye mu bihe bikomeye, yiyemeza ko azakora uko ashoboye kose akazamushaka, akanamushimira.
Uko byagenze
Icyo gihe Huguette yari afite imyaka 14, Reginald Pye afite 21.
Ku wa 6 Kamena 1944 nibwo Reginald Pye wari umusirikare muto uturuka mu Bwongereza, yageze ku nkombe za Normandy mu Bufaransa, aho bari barise "Sword Beach".
Mu kazi yarimo ka gisirikare muri ibyo bihe, habagaho igihe amafunguro abageraho atinze, bigasaba buri wese kwitwaza impamba. Icyo gihe mu ikamyo Reginald Pye yarimo, yari afitemo umugati usize ubuki n’igikopo kirimo ifi.
Mu gihe bahagaze kubera ikibazo ikamyo yari igize mu nzira, bategereje ko abandi basirikare babagereho, Reginald Pye yafashe umugati we n’ifi, atangiye gufungura, abona imbere ye hageze umwana w’umukobwa w’imyaka 14, amureba mu maso, ahita abimuhereza.
Uwo mukobwa yari Huguette Geoffroy. Reginald Pye n’itsinda ry’abasirikare bari kumwe, bari bageze mu karere bita Vrigny.
Huguette byaramushimishije, asubira iwabo mu rugo azana icupa ririmo amata n’ifoto ye. Iyo foto ikaba ari iy’igihe yahabwaga Ukarisitiya.
Yayishyize mu bintu bya Reginald Pye nk’ikimenyetso cy’urukundo cyangwa cyo kumushimira. Iyo foto Huguette Geoffroy yibutse kuyandikaho amazina ye, itariki n’imyaka yari afite icyo gihe.
Reginald Pye yaje kuyibika neza mu ikofi ye.
Nk’umuntu wari wariyemeje ko azamushakisha, koko yarabikoze nyuma y’imyaka 78. Yabifashijwemo n’inkuru yanditswe muri kimwe mu bitangazamakuru cy’akarere ko mu Bufaransa.
Baje kongera guhura ku wa 30 Ukwakira 2022, Reginald afite imyaka 99, Huguette afite 92.
Mu guhura kwabo nyuma y’imyaka 78, Reginald Pye yari yitwaje umugati usize ubuki, igikopo kirimo ifi, ya foto, n’icupa yamuzaniyemo amata muri 1944.
Barahoberanye, baraganira bishyira kera, bagaruka ku mateka y’ubuto bwabo bishimye.


text:
Kamonyi: Imiryango 30 yahawe inka mu rwego rwo kuyunganira mu mibereho.
Umufatanyabikorwa w’Akarere yatanze inka 30 ku miryango 30 mu rwego rwo kuyunganira mu mibereho.
Ni igikorwa cyabaye kuri uyu wa gatatu gikorerwa mu Murenge wa Kayumbu mu Karere ka Kamonyi gikorwa na Margrit Fuchs Fundation” ufatwa nk’umufatanyabikorwa w’Akarere ka Kamonyi.
Muri icyo gikorwa, umufatanyabikorwa yatanze inka zigera kuri 30 zihabwa imiryango 30 yo mu Murenge wa Kayumbu, zitangwa mu rwego rwo kunganira gahunda ya #Girinkamunyarwanda#, gahunda igamije gufasha imiryago ikennye kugira imibereho myiza.
Umwe mu bahawe inka yashimiye umufatanyabikorwa n’Akarere by’umwihariko kuba yarshyizwe ku rutonde rw’abagomba kunganirwa muri iyo gahunda, yagize ati:”Mu by’ukuri inka ni ubuzima, ndashima cyane umufatanyabikorwa n’Akarere by’umwihariko, ino nka izamfasha muri byinshi, izampa ifumbire kandi nijeje ko nzayifata neza ikunguka izindi”
Inka zahawe abaturage mu rwego rwo kunganira gahunda ya girinka.
Abayobozi basabye imiryango yahawe inka kuzazifata neza ndetse ko batagomba kuzigurisha ko ahubwo zigomba kubunganira mu mibereho yabo ndetse zikabasha mu kwirinda ikibazo cy’imirire mibi na bwaki mu bana.


text:
Yabibasabye ku wa Mbere tariki ya 17 Ukwakira 2022, ubwo yasuraga ibigo by’amashuri bitandukanye akaganira n’abanyeshuri ndetse n’abarezi babo, muri gahunda y’ubugenzuzi bw’imyigire n’imyigishirize.
Mu gitondo mbere y’uko amasomo atangira, yagiranye ibiganiro n’abanyeshuri ba GS Gatore riri mu Murenge wa Gatore, abibutsa ko bagomba kumenya ko buri mwana akwiye kujya mu ishuri akiga akageza aho yifuza, abasaba kwita ku burezi bushingiye ku myuga, tekiniki n’ubumenyingiro.
Yabasabye kandi kwigana intego no gutsinda amasomo yabo, kuko aribwo icyo bifuza kubacyo kizagerwaho.
Yagize ati “Mwigane intego kandi mutsinde amasomo yanyu neza, kuko icyo buri wese yifuza kubacyo aribwo kizagerwaho kandi ndabizi buri wese afite uwo yifuza kuba we.”
Mu rwego rwo gukurikirana ibikorwa byo guteza imbere uburezi, yagiranye inama n’ubuyobozi bw’Umurenge wa Gatore, Utugari n’abahagarariye ababyeyi kuri GS Gatore, abibutsa gukurikirana neza uko umusanzu w’ababyeyi utangwa, anibutsa ababyeyi ko bafite uruhare runini mu myigire myiza y’abana babo.
Mu rwego rwo kureba uko mu mashuri ireme ry’uburezi ritangwa hasuwe ikigo cy’amashuri cya Akagera International School nacyo kiri mu Murenge wa Gatore, basobanurirwa uburyo abanyeshuri bigishwa mu rwego rwo kunoza ireme ry’uburezi.
Biteganyijwe ko kuri uyu wa kabiri tariki ya 18 Ukwakira 2022 mu Ntara y’Iburasirazuba, hatangizwa icyumweru cyahariwe Uburezi hagamijwe kuzamura ireme ry’uburezi (Education Week Campaign).
Muri iki cyumweru hazakorwa ibikorwa bitandukanye birimo gusubiza abana mu ishuri, kugenzura uko abana bafatira ifunguro ku ishuri, imyigishirize n’ibindi.
MENYA UMWANDITSI
Umunyamakuru wa Kigali Today/KT Radio
@ SEBASAZAGEmman1


text:
Umwigisha II niterambere ryiterambere ryagaragaye.Ibindi byongeweho "Ibyifuzo (kure, bisanzwe, hafi)" byemerera Master bishoboka kugiti cye bityo akarere keza cyane kerekana amashusho kugiti cye cyanyuma-umuguzi.Nibishushanyo mbonera byujuje ubuziranenge hashingiwe ku bushakashatsi buherutse kugaragara, kugiti cyawe cyateguwe na lensisiti yubuntu igenda itera imbere: hafi, kure na bisanzwe.
* Umuntu ku giti cye yapanze ubuntu butera imbere, kugiti cye, ikintu cyihariye
* Ihumure ryinshi hamwe na zone nziza igaragara
* Icyerekezo cyuzuye kubera uburyo bwo gukora neza
* Nta swing-ngaruka kumutwe wihuta
* Kwihanganirana
* Harimo kugabanya umubyimba wo hagati
* Ahantu hagaragara cyane
* Ihumure ryiza
* Kwihanganira abambara bikunda 100%
* Impinduka zinyuranye: byikora nintoki
* Ubwisanzure bwo guhitamo ikadiri
Ibitabo
Intera
Inguni ya pantoskopi
Inguni
IPD / SEGHT / HBOX / VBOX / DBL


text:
Bamwe mu baturage bo mu Kagari ka Mbyo, mu Murenge wa Mayange mu Karere ka Bugesera, baravuga ko ibiribwa bihabwa abahuye n’amapfa biri guhabwa abayobozi ndetse n’abifite, bagasaba ko n’abamikoro macye bahabwa ubufasha.
Aba banavuga ko batunguwe no kutibona ku rutonde rw’abahawe ibiribwa kandi bugarijwe n’amapfa, nyamara bari baranditswe ku marisiti yajyanywe.
Aba baturage bavuga ko ibiribwa byanatanzwe nabi kuko byahawe abasanzwe bifite.
Umwe yagize ati “Njyewe niba ndi mu kiciro cya gatatu, Perezida Kagame yarohereje imfashanyo y’abantu bose, bampaye ikiciro kitankwiye ndi umukene. None bafashe umuyobozi w’isibo w’umukire bamuha icya Kabiri, yafashe umufuka w’umuceri wuzuye njye w’umukene bahaye icya Gatatu mbura n’inusu ahubwo ndigufungurirwa n’umuntu akampa agakombe.”
Undi ati “Kinazi ya mbere yariye abayobozi baratwima,None n’umuceri bari kuwufata nk’abayobozi twe bakatwima. Bari gtwima rwose.”
Undi muturage naw ati “Ibaze kugira ngo mutekano afate ibiryo, umuturage ayoboye abibure?”
Bwana Minani Felicien Umuyobozi w’Akagari ka Mbyo, we avuga ko inkunga yahageze ndetse yanatanzwe ikaba yarigenewe abantu bahinze bakarumbya, hari ku murongo wa Telefone.
Uyu muyobozi ahakana ko nta manyanga yabayeho mu gutanga iyi nkunga, kuko abaturage bitorewe na bagenzi babo.
Minani ati “Yari igenewe abantu bahinze bakarumbya kubera iki kibazo cy’izuba, nanone akaba ari ba bantu wabonaga ko nyine badafite indi mibereho, bari bategereje kuri byo bari gusarura.Ntabo dukeka ko baba baracikanwe ariko mu by’ukuri abagombaga kuyihabwa bose barayihawe kandi numva byaragenze neza. Twateganyaga abantu 260 ndumva bose barabibonye.”
Bwana Richard Mutabazi uyoboye Akarere ka Bugesera, we avuga ko iyi nkunga itaratangwa kandi ngo ni inkunga yari igenewe abantu bahinze kugira ngo batazasonza kubera kurumbya.
Ati “Icya mbere cyo iyo nkunga ntiranatangwa, ubwo sinzi Mayange abayihawe abaribo, icya Kabiri ni inkunga dutecyereza ko abantu barumbije yabafasha kugira ngo badasonza.”
Uyu muyobozi avuga ko igihe cyo gusarura kitaragera, abantu n’ubundi bagakwiye kuba barya ibyo bari kuba barya kuko ngo igihe cyo gusoza kitaragera.
Arakomeza agira ati “Ni ukuvuga ngo igihe cyo gusonza cye ntikiragera, yakomeza agatungwa n’ikimutunga n’ubusanzwe. Twebwe turabizi na lisiti twarazikoze ariko n’ubundi igihe cyo gusarura ntikiragera. Sinzi rero n’uwaba ashonje uyu munsi n’ubundi icyari kumutunga kuko igihe cyo gusarura ntikiragera. Nonese bashonje bate niba bararumbije kandi igihe cyo gusarura kitaragera?”
Mu ntara y’Iburasirazuba habarurwa imiryango 8.259 mu Mirenge 26 yahuye n’ikibazo cy’amapfa cyatewe n’izuba ryangije imyaka, bityo umusaruro ukaba udategerejwe.
Ali Gilbert Dunia


text:
Itorero TFAM ryifatanije n’abayoboke baryo mu masengesho asoza umwaka
Itorero TFAM(The Fellowship of Affirming Ministries) ryifatanije n’abayoboke baryo mu masengesho asoza umwaka ndetse no gutangira umwaka mushya wa 2019, barushaho kwiyegereza Imana cyane.
Muri aya masengesho yahuje abayoboke biri torero,yaranzwe no kugira bibihe byiza byo gusenga,aho buri mu Kristo yashimiraga Imana kuba yaramurinze amahoro mu bihe bitandukanye byaranze umwaka dusoje wa 2018, ndetse hakiyongeraho no kugirirwa ubuntu bwo guterana kwera mu masengesho awuherekeza no guha ikaze umwaka mushya.
Muri aya masengesho kandi hatangiwe ubutumwa bwatambukijwe n’abashumba batandukanye biri torero ,bari barangajwe imbere na Bishop Joseph Tolton wari waturutse kumugabane wa Amerika urihagarariye.
Ubutumwa bwatambukijwe ahanini bwari bugamije kurushaho gukomeza abayoboke biri torero no kubaremamo icyizere cy’uko Imana ibakunda kandi ishobora byose,bityo ngo nibyaza bibaca intege ntibizabe intandaro yo kureka Imana no kuva mu gakiza kuko ari ho ibyiza byose biboneka.
Bishop Joseph Tolton m’ubutumwa yatanze bwo gukomeza abayoboke no kubongerera ukwemera,yifashishije amagambo aboneka muri Bibiliya (Kubara igice cya 13 na 14)havuga inkuru y’Abayisirayeli boherejwe gutata igihugu cya Kanani ,nyamara bamwe muri bo bakagarukana inkuru y’incamugongo ,mugihe Yosuwa na Kalebu bo bazanye inkuru ihumuriza kandi kubwo kwizera Imana ikabaha gutura i Kanani yari yarabasezeranije.Aha akaba yarashimangiraga ko uko waba uri kose ,icyo uricyo cyose,naho waba uri hose Imana igukunda kandi igufitiye umugambi mwiza.
Itorero TFAM ni itorero rimaze gushinga imizi mu bihugu byinshi bigize umugabane wa Afrika ndetse n’ahandi ku Isi ,rikaba ari itorero rigendera kumyemerere ya gi Kristo kandi riyoborwa n’Umwuka Wera,by’umwihariko rikaba rica ukubiri ni ihezwa iryo ariryo ryose rikorerwa abantu,aho rihamagarira buri muntu kumenya Imana no kuva mu bibi.


text:
INAMA ZIGENEWE UMURYANGO | ABASHAKANYE
Icyabafasha kureka gutongana
AHO IKIBAZO KIRI
Ese wowe n’uwo mwashakanye mujya munanirwa kuganira mutuje? Ese ujya wumva uhangayitse utekereza ko ibyo uvuga bishobora kumurakaza mugatongana?
Niba bijya bibaho, humura bishobora guhinduka. Ikintu cya mbere mugomba kumenya ni impamvu ituma mutongana.
IMPAMVU ZISHOBORA GUTUMA MUTONGANA
Kumva nabi ibyo undi avuze.
Umugore witwa Jillian * yaravuze ati “hari igihe mbwira umugabo wanjye ibintu akabyumva ukundi. Hari n’igihe ntekereza ko namubwiye ibintu runaka nyamara nta byo nigeze mubwira.”
Kutabona ibintu kimwe.
Nubwo wowe n’uwo mwashakanye mwaba mukwiranye mute, hari ibintu mutazabona kimwe. Kubera iki? Nta bantu babiri bashobora kumera kimwe neza neza. Ibyo bishobora gutuma mu muryango haba ibyishimo cyangwa intonganya, ariko intonganya ni zo zikunze kubaho.
Urugero rubi rw’ababyeyi.
Umugore witwa Rachel yaravuze ati “ababyeyi banjye bahoraga batongana, bakabwirana amagambo yuzuye agasuzuguro, ku buryo igihe nari maze gushaka nabwiraga umugabo wanjye nk’uko mama yabwiraga data. Sinari naratojwe kubaha umugabo wanjye.”
Suzuma umenye impamvu nyazo zibitera.
Akenshi iyo hari ikintu kibaye mugatongana, mu by’ukuri haba hari ikindi cyihishe inyuma. Urugero, intonganya zishobora kuvuka mu gihe umwe avuze ati “uhora ukererwa.” Ariko mu by’ukuri ntaba agira ngo amwibutse kubahiriza igihe, ahubwo aba ashaka kumubwira ko amusuzugura.
Impamvu yaba ibitera yose, guhora mutongana bigira ingaruka ku buzima kandi bishobora no gutuma mutana. None se mwakora iki ngo mureke gutongana?
ICYO MWAKORA
Kugira ngo mwirinde intonganya, mugomba kubanza kumenya impamvu nyayo ituma mutongana. Igihe wowe n’uwo mwashakanye muzaba mutuje, muzagerageze gukora uyu mwitozo:
1. Buri wese nafate agapapuro, yandikeho ikintu muherutse gupfa. Urugero, umugabo ashobora kwandika ati “wiriranwa n’incuti zawe, ntumbwire aho wahoze.” Umugore na we ashobora kwandika ati “urakazwa n’uko marana igihe n’incuti zanjye.”
2. Mwembi muganire kuri ibi bibazo, ariko mubwizanye ukuri: ese koko icyo ni ikintu cyari gutuma mutongana? Ese ubwo ntimwari kucyirengagiza? Kugira ngo mwimakaze amahoro, byaba byiza rimwe na rimwe mwibutse ko mudashobora guhora mubona ibintu kimwe, maze mukirengagiza ibibazo mufitanye bitewe n’uko mukundana.—Ihame rya Bibiliya: Imigani 17:9.
Niba wowe n’uwo mwashakanye musanze mwaratonganye mupfa ubusa, musabane imbabazi kandi birangirire aho.—Ihame rya Bibiliya: Abakolosayi 3:13, 14.
Niba musanze icyo mwapfuye gikomeye, mukore ibi bikurikira:
3. Buri wese niyandike uko yari ameze igihe mwatonganaga. Urugero, umugabo ashobora kwandika ati “numvaga ko wahisemo kwiganirira n’incuti zawe.” Umugore na we ashobora kwandika ati “numvaga ko wamfashe nk’umwana ugomba kubwira se aho agiye hose.”
4. Mugurane izo mpapuro, buri wese asome ibyo undi yanditse. None se usanze mu by’ukuri ari iki cyari gihangayikishije uwo mwashakanye igihe mwatonganaga? Murebere hamwe icyo buri wese yari gukora kugira ngo hatavuka intonganya.—Ihame rya Bibiliya: Imigani 29:11.
5. Muganire ku byo uwo mwitozo ubigishije. Wakoresha ute ibyo wamenye kugira ngo ukemure ibibazo cyangwa mwirinde kuzongera gutongana?
^ par. 7 Amazina yarahinduwe.


text:
Par:Nelson Ntawurineza
Bayobozi bakuru b’ Ishyaka Ishema ry’ u Rwanda,
08 Rue Charles Yvray,
France.
Impamvu: Kumenyekanisha Ikipe Ishema.
Bayobozi,
Twebwe urubyiruko rw’ abanyarwanda baba mu gihugu cya Uganda,
(1)Nyuma yo gusesengura no kunenga imikorere mibi kandi igayitse y’ ubutegetsi bubi bwa Leta ya Kigali iyobowe n’ umunyagitugu Paul KAGAME n’ Agatsiko-Sajya ke kigaruriye umutwe wa FPR-INKOTANYI, akaba ari na we mwanzi wenyine duhanganye muri ibi bihe bikomereye abanyarwanda baba mu Rwanda no hanze yarwo;
(2)Nyuma yo kwicengezamo indangagaciro z’ Ishyaka Ishema ry’ u Rwanda ari zo: UKURI-UBUTWARI-UGUSARANGANYA;
(3)Nyuma yo kuyoboka Ishyaka Ishema ry’ u Rwanda nk’ umutwe wa Politiki uzahirika buriya butegetsi bw’ igitugu binyuze mu nzira y’ amahoro, hashingiwe gusa ku ngufu z’ubushake n’ukwiyeneza by’abenegihugu barambiwe AKARENGANE;
(4)Nyuma kandi yo kwipakurura kuri buriya butegetsi kuko twasobanukiwe neza ko butuganisha mu isi irindimuka;
(5) Nyuma yo kwicengezamo ingengabitekerezo ya demokarasi isesuye yatwemeje bidasubirwaho ko:
*nta wavukanye imbuto; ko nta bavukiye gutegeka ngo abandi bavukire kubabera abagaragu;
*ko ubutegetsi bwose buri mu maboko ya rubanda ;
*ko natwe ubwacu dushobora kugirirwa icyizere na rubanda tugatorwamo abategetsi baharanira inyungu za rubanda;
*ko hakenewe indi “generation” nshya y’abanyapolitiki aho gukomeza kwihambira ku bitekerezo bishaje n’abategetsi bacyuye igihe;
*Ko twebwe urubyiruko ari twe tugomba kwishakamo Abalideri bazadufasha kubakira u Rwanda ejo hazaza heza kandi hanyuze abenegihugu bose;
Tubandikiye tubasaba gutangaza ku mugaragaro IKIPE ISHEMA YA KAMPALA/Uganda twatangije mu mezi ashize, ubu tukaba tubona ko imaze gushinga ibirindiro.
Nyuma yo gushiruka ubwoba, tukiyemeza kuba Abataripfana b’ Ishyaka Ishema ry’ u Rwanda no kwisuganya mu Ikipe Ishema,dutoranyije uyu NTAWURINEZA Nelson ngo ahagararire Ikipe yacu kuko tumwemeraho ubutwari, umwete,ubupfura,ubunyangamugayo no kuba atazadutenguha muri uru rugamba .
IMPAMVU TWAHISEMO ISHYAKA ISHEMA RY’ U RWANDA
Twafashe umwanya uhagije wo kumenya Ishyaka Ishema ry’ u Rwanda bityo tunyurwa n’uko rishyize imbere indangagaciro eshatu(3) ari zo: UKURI-UBUTWARI-UGUSARANGANYA.
Twakiriye neza umwimerere w’Ishyaka Ishema nk’ umutwe wa Politiki watangije uru rugamba rwo guhindura ubutegetsi binyuze mu nzira y’ amahoro kuko ari yo yonyine itazagira ingaruka mbi ku buzima no ku mibereho y’ abanyarwanda.
Natwe turashimangira ko umuco wo KWITURAMIRA udashobora guhirika ubutegetsi bw’ igitugu; mbese nk’ubw’ umunyagitugu Paul KAGAME.
Bityo rero duteye iyi ntambwe nk’ Abataripfana ngo dusobanurire abanyarwanda cyane cyane urubyiruko gahunda nziza Ishyaka Ishema ry’ u Rwanda ribafitiye zigamije kubakiza ingoma y’ igitugu no kwisubiza ishema ribakwiye.
Dushingiye ku KURI, tuzagaragaza ibikorwa bigayitse Leta ya Kigali ifite ibiganza bijejeta amaraso y’ abanyarwanda,yakoreye abanyarwanda maze dusobanure gahunda nziza zinyuranye Ishyaka Ishema ry’ u Rwanda rifitiye abanyarwanda bose kandi twiteguye gutanga ibisobanuro ku mpungenge zizagaragazwa na rubanda izaza idusanga.
Tuzagaragaza UBUTWARI dutsinda iterabwoba, twamagana ishimutwa n’ itotezwa byagizwe umuco na Leta ya Kagame , tuzafasha abanyarwanda kuva mu bwoba bityo bahagurukire guharanira ishema ryabo bambuwe. Twiyemeje kudaheranwa n’ubwoba bw’urupfu n’izindi ngorane zose tuzi ko dushobora guhura na zo muri iyi gahunda.
Turizeza kandi abanyarwanda ko UGUSARANGANYA ibyiza by’ igihugu ntawe uhejwe ari intego ndakuka tuzaharanira mu Ishyaka Ishema ,bityo hakosorwe umuco mubi wabaye karande mu Rwanda w’uko ibyiza byose by’igihugu byikubirwa n’agatsiko cyangwa akazu k’abanyandanini n’ abanyamaboko, ku buryo buri munyarwanda wese azibona muri izi mpinduka duharanira.
NTAWURINEZA NELSON NI MUNTU KI?
NTAWURINEZA Nelson ni umunyarwanda ukomoka mu mudugudu wa KAMATARE,akagari ka CYIMPINDU, umurenge wa KILIMBI, akarere ka NYAMASHEKE, intara y’ UBURENGERAZUBA. Amashuri abanza yayigiye kuri E.P.CYIMPINDU(1998-2003), ayisumbuye ayigira kuri Ecole Secondaire de Tyazo(2004-2009, Tronc Commun&Option) aho yigiye ibijyanye n’ Indimi n’ Ubuvangazo(Lettres). Ubu akaba akomereje amasomo ye muri Mount Kenya University(MKU).
Imirimo yakoreye igihugu ni ukuba Umurezi muri G.S. KILIMBI (2010)no muri E.S.Tyazo (2011-2013).Nyuma yakoze muri Unicef ku KACYIRU i Kigali, Ebenezer House, 1370 Umuganda Boulevard(2013). Uyu NTAWURINEZA Nelson usigaye uba mu buhungiro mu guhugu cya Uganda kuva muri 2013, yipakuruye rugikubita ku butegetsi bw’ igitugu bwa Leta ya FPR, yanga kwitabira gahunda zose zari zigamije gutera inkunga politiki yubakiye ku gitugu, ikinyoma, ubujiji, iterabwoba, munyangire no kwikubira ibyiza byose by’ igihugu, y’umunyagitugu Paul KAGAME n’ishyaka rye rya FPR-INKOTANYI. Ni umwe kandi mu bagerageje kurwanya ishyirwaho ry’ Ikigega cyiswe Agaciro (Agaciro Development Fund), ikigega kitagira Umucungamari (Manager)cyangwa Umugenzuzi (Auditor), kibereyeho kunyunyuza imitsi y’ abaturage gusa, amafaranga acyinjiyemo akazimirira mu mifuka ya Paul kagame n’Agatsiko ke.
UMWANZURO
”Mwanyu ni mwa nyoko, mwa nyina w’ undi ni mwa nyiranyenga”.
Nta cyiza cyo kuba mu buhungiro ugira kandi uzi aho uvuka. Ntawe utabona neza ko abanyarwanda babayeho nk’ ihene irishiriza ku kiziriko. Twakiriye neza ko Ishyaka Ishema ry’ u Rwanda ryanze umuco wo KWITURAMIRA uhuriweho n’ abaturage benshi kimwe n’uwo kwibeshya ko waba ukoze neza mu guhihibikanira guhirika ubutegetsi bw’ igitugu unyuze mu nzira isesa andi maraso y’abanyarwanda. Dutewe ishema n’uko Ishyaka ryacu ryahisemo INZIRA Y’ AMAHORO (Lutte pour la paix par la voie de la Non-Violence Active) kugira ngo rirengere abanyarwanda rugufi.
Abanyarwanda rero cyane cyane urubyiruko rw’abahungu n’abakobwa turahamagarirwa gufata iya mbere tugatanga umuganda wacu mu rugamba rwo gusezerera ingoma y’ igitugu iyobowe na Jenerali w’umwicanyi kabuhariwe witwa Paul KAGAME. Nituve hasi dukore ibishoboka byose kuko nta wundi uzitanga mu mwanya wacu mu rugamba rwo guhindura amateka amabi n’ ameza yaturanze. NTA WUNDI UBITUBEREYEMO !
Turizera tudashidikanya ko iri shyaka Ishema ry’ u Rwanda rigiye kuba imbarutso y’ impinduramitegekere mu Rwanda no ku banyarwanda.
Ishema ni iryawe Rubyiruko.
Bikorewe i Kampala, kuwa 27 Ukwakira 2014
Mu izina ry’Ikipe Ishema ya Kampala,
NTAWURINEZA Nelson,Umuyobozi.
nelsontawurineza@gmail.com.